Sanasinko :: Näytä viesti - Mihin uskonto on unohtunut?\nMihin uskonto on unohtunut?\nViesti 9422 Ti 11 Kes 2013, 1:06 (GMT+3) Aihe: Mihin uskonto on unohtunut?\nJoku voi pohtia, miksen ole kirjoittanut uskonnosta pitkään aikaan mitään, onko se unohtunut.\nJoku voi etsiä kirjoituksiani uskonasioista ja luulla minun jotenkin vieraantuneen.\nViesti 9423 Ti 11 Kes 2013, 1:13 (GMT+3) Aihe:\nVastauksena totean uskonnon voivan unohtuakin, mutta usko ei.\nUskonto ja usko ovat kaksi eri asiaa niin kuin olen jo ennenkin todennut.\nLuterilainen kirkko ei juuri nyt vedä, hautausmaakin on paljon miellyttävämpi ja elinvoimaisempi.\nViesti 9424 Ti 11 Kes 2013, 1:25 (GMT+3) Aihe:\nHietaniemen oravatkin ovat vakuuttavampia kuin kirkkoherrat.\nNiille pitää ottaa leivänmurusia mukaan, äiti muistutti.\nViesti 9436 La 15 Kes 2013, 1:32 (GMT+3) Aihe:\nAdmin 11.6.2013 klo 1.06 kirjoitti:\nKysymykseni oli vain ihmettelijöille...\nOikeasti pakerran täällä uskonasioiden parissa niin kuin ennenkin. On pikemminkin sääntö kuin poikkeus, että täällä palaa aamuyön tunteina kaikki valot lukiessani kirjoja magneettipulsaattoria ottaessani. Kirkkaat valot on päällä nähdäkseni paremmin, ettei tarvitse siristellä. Likinäköisenä en tarvitse silmälaseja lukiessani.\nÄskenkin olin lukemassa Pirkon kirjaa Prayer is my whole life, jonka alle avaan aina samasta kohtaa suomenkielisen Rukous on elämäni -kirjan. Klikkailen magneettipulsaattoria ja sukkuloin noiden kahden kirjan välillä. Opin englanninkielistä hengellistä sanastoa ja on ollut mielenkiintoista tutkia käännöksen tarkkuutta. En pidä siitä, jos kääntäjä alkaa vetää omaa linjaansa ja alkuperäinen ilmaus muuttuu. Mutta kun oma suomenkielinen kirjani on seitsemäs painos vuodelta 2002 ja englanninkielinen kirja on painettu vuonna 2005, en voi tietää, mistä versiosta englanninnos on tehty.\nLukiessani samaa kirjaa englanniksi, jonka olen lukenut jo suomeksi, se on pääasiassa kertausta. Aloitin sen odotellessani Pirkon muita kirjoja, jotka sain aika nopeaan.\nMutta puhuessani jostain ihmeellisestä käsikirjoituksesta, jota en tunne, se pitää viimeisen päälle paikkansa...\nSaadessani viimeisen puuttuvan kirjan myyjä antoi minulle kaupan päälle jo vähän vanhemman, rukousta käsittelevän kirjan toivottaen perään Herran siunausta.\nLukiessani nyt yöllä Rukous on elämäni -kirjan englanninnosta jäin juuri siihen kohtaan, jossa Pirkko alkaa käsitellä Rosalind Rinkerin kirjaa "Rukous, keskustelua Jumalan kanssa".\nJuuri sen kirjan myyjä oli minulle antanut, tarkistin päästyäni kyseiseen kohtaan.\nViesti 9437 Su 16 Kes 2013, 2:53 (GMT+3) Aihe:\nTulin viime yönä vielä uudestaan koneen äärelle tarkoituksenani kirjoittaa jo pitkään mielessäni pyörineestä ajatuksesta - siitä, kuinka tämä maailma on täynnä pahuutta. Pahuuden määrä on jotain käsittämätöntä, maailma on sitä pullollaan ja ihmiset kärsivät sen kourissa.\nOli hirveää lukea linkittämästäni Lymeen sairastuneiden lääkäreiden blogista lääkäri John Bleiweissista, joka oli itsekin sairastunut Lymen tautiin ja auttoi monia Lymeen sairastuneita. Hän oli ensimmäisiä oikean hoidon pioneereja Lymen taudissa - ja saman tien vakuutusyhtiöiden ja lääketieteellisen yhteisön hampaissa.\nElämänsä aikana hän ehti auttamaan yli 1200:aa vakavasti Lymen tautiin sairastunutta. Kuitenkin viranomaiset vainosivat häntä yli seitsemän vuoden ajan. Hän joutui vastaamaan haasteisiin ja käymään oikeutta lääkärin oikeuksistaan. Se ajoi hänet taloudelliseen ahdinkoon, tuhosi hänen avioliittonsa - ja hän oli sulkemassa praktiikkansa. Lauantaina 12. elokuuta 1995 oli sanomalehdessä uutinen: "State seeks license of Lyme disease Doctor" [Valtio vaatii Lyme-lääkärin lisenssiä]. Seuraavana päivänä hän meni omaan autotalliinsa ja ampui itseään päähän.\nBleiweiss ei ole ainoa lääkäri, jota Yhdysvalloissa on vainottu. Eikä vainoaminen ole jäänyt lääkäreihin, samaa ovat joutuneet kokemaan monet muutkin. Olen joutunut lukemaan ja seuraamaan niin paljon tuota törkeää ja kuvottavaa vainoa, ettei Amerikkaa voi sanoa edes sivistysmaaksi. Siellä on samanlaista totuuden vääristelyä kuin Neuvostoliitossa ennen. Amerikkalaiset ovat kieroa, rahanahnetta porukkaa, jotka ajoivat intiaanitkin reservaatteihin. Oikeus ja vapaus ovat siitä läävästä kaukana. Kaikki perustuu vahvemman valtaan ja väkivaltaan, koko haiseva amerikkalainen unelma.\nMutta ajatellessani yöllä kirjoittaa tuosta, pahuuden täyttämästä maailmasta, tunsin Jumalan pyytävän, etten kirjoittaisi siitä nyt yöllä.\nJo pidemmän aikaa olen tajunnut, että vaikka maailma on täynnä pahuutta, Jumala ei halua meidän keskittävän kaikkea huomiotamme siihen. Sitähän paha juuri haluaisi; se haluaisi vääryydellään ja sekasorrollaan olla maailmannapa ja saada kaiken huomion itselleen.\nJumala on Kaikkivaltias. Viime yönä Hän halusi huomion pahan sijaan tähän.\nViesti 9443 Ma 17 Kes 2013, 1:44 (GMT+3) Aihe:\nAdmin 16.6.2013 klo 2.53 kirjoitti:\nTein niin kuin Jumala halusi, mutta korvikkeeksi jäin roikkumaan koneelle ja lukemaan nettilehtiä.\nLuin lehtiä, mutta jonkun ajan kuluttua poikani tuli vierelleni ja sanoi Jumalan sanoneen, että minun pitää mennä nukkumaan jo. Se huvitti minua, sillä olin itsekin tuntenut Jumalan tarkoittaneen sitä pyytäessään pidättäytymään kirjoittamisesta. Kello oli jo paljon ja oli parasta mennäkin nukkumaan, mutta Jumalan tahdon täyttäminen ei ole aina helppoa... Onneksi Jumala lähetti poikani varmistamaan, sillä nukuin sinä yönä todella hyvin.\nViesti 9497 Pe 05 Hei 2013, 0:51 (GMT+3) Aihe:\nAjattelin myöhään illalla, kuinka ihanaa oli alkuaikojen usko. Olin saanut rakkauden sisimpääni, ihanan Jumalan rakkauden, jonka lämmössä paistattelin. Vain pari ihmistä tiesi, en kertonut siitä kenellekään. Se oli salaisuuteni, oma aarteeni. Minussa oli tapahtunut niin suuri muutos, että kaikki vuodet ja se kasvu tarvittiin siihen kypsymiseen. Usko oli silloin sisäistä lämpöä, ei taistelua. Se ravitsi, antoi voimaa... Jumala oli minun soturini, en olisi pystynyt vielä mihinkään.\nJa nyt parinkymmenen vuoden kuluttua olen keskellä taistelutannerta, valmiina taistelemaan uskoni puolesta.\nJumala on antanut minulle yllin kyllin aikaa; sain lukea Raamatunkin ihan rauhassa läpi kuluttaen siihen vain lähes vaivaiset kymmenen vuotta. Tiedän totisesti, mitä Raamatussa lukee ja luen sujuvasti monia eri versioita siitä.\nSilloin kun en ollut vielä lukenut Vanhaa Testamenttia, kuuntelin kaihomielellä kohtia milloin Danielin, Hesekielin tai muista kirjoista Pirkon lukiessa niitä Kallion kirkossa. Se kuulosti niin ihanalta ja eksoottiselta, että halusin itsekin tutustua noihin Vanhan Testamentin kirjoihin.\nKaikkein hämmästynein olen jatkuvasta johdatuksesta. Vaikka tie menee kuinka synkkään laaksoon tahansa, Jumala ei hylkää. Jatkuvasti Hän antaa merkkejä itsestään, Hän on elävä Jumala.\nHän opettaa meitä virheidemme ja epätäydellisyytemme kautta. Kun yhdentoista maissa illalla luin malttamattomana Pirkon kirjaa ja meinasin lopettaa lukemisen lyhyeen, päätin kuitenkin jatkaa. Luku loppuisi jo seuraavalle sivulle, ei kannattaisi jättää kesken.\nJumalan koulutusta oli se, että vähän ennen luvun loppua Hän muisti minua Pyhällä Hengellään. Kello oli 23.18 silloin. Jos olisin lopettanut lukemisen aikaisemmin, Pyhä Henki olisi jäänyt saamatta.\nViesti 9498 Pe 05 Hei 2013, 1:27 (GMT+3) Aihe:\nMiltä Pyhä Henki tuntuu?\nIhanalta ja virvoittavalta. Tekee olon raukeaksi ja vähän pöllämystyneeksi.\nMitä olinkaan kirjoittamassa? Olisiko mitään tärkeämpää kirjoittamista kuin Jumala?\nMiksi kaikkein tärkeimmälle jää vain niin vähän aikaa, miksi kaikki muu menee edelle?\nVoi minua... Omatunto kolkuttaa.\nViesti 9511 Ma 08 Hei 2013, 15:33 (GMT+3) Aihe:\nTakana on viikonlopun kirjoitusputki suunnattuani sen enemmän hengellisille asioille niin kuin omatunto oli kolkuttanut. Mutta liikaa jäi kirjoittamatta, paljon tärkeitä asioita. Kuinka Jumala on johdattanut ja kaiken aikaa johdattaa.\nMeillä on täällä poikani kanssa pieni kahden hengen seurakunta ja Jumala puhuu hänelle koko ajan. Jumala puhuu kuulemma niin paljon, että siitä saisi jo monta kirjaa. Muutama päivä sitten hän ihmetteli, miksei Jumala puhu kaikille. Mutta ihmisten pitäisi lähestyä Jumalaa, että Jumala puhuisi ja vastaisi rukouksiin. Ks. Jaak. 4:8. Viidentoista ikäisenä poikani kokeili kerran suihkussa, kuuleeko Jumala, ja Jumala vastasi, jonka jälkeen yhteys on jatkunut. Se on siis kaikille mahdollista. Jeesus sanoo: "Jumala on henki, ja siksi niiden, jotka häntä rukoilevat, tulee rukoilla hengessä ja totuudessa." Tuo raamatunkohta, Joh. 4:24, on merkinnyt minulle paljon. Tiedän todeksi, että Jumala on elävä Henki ja puhuu ihmisille, jotka haluavat Häntä kuunnella. Samalla olen pelännyt Jumalan alkavan puhua liikaa ehtiäkseni kirjoittamaan kaiken aamusivuihin. Jumalan puhe on tärkeää, ja kaikki tärkeä on laitettava aina talteen.\nViesti 9516 To 11 Hei 2013, 1:43 (GMT+3) Aihe:\nAdmin 8.7.2013 klo 15.33 kirjoitti:\nMutta liikaa jäi kirjoittamatta, paljon tärkeitä asioita.\nToistaiseksi ei enempää vaan irtoa, ottaen huomioon aamusivutkin, joita pakerran säntillisesti. Paraikaa istun kipeän häntäluuni päällä vasen poski ja hammas äityneenä.\nMinkähänlainen yö on edessä. Viime yönä tärisin liikaa enkä meinannut sen takia saada unta. Onneksi rukous auttoi taas, vaikka unenlaatu oli huonoa.\nTaisin täristä koko yön, ja heräsin aamulla väsyneenä ja mustat pussit silmien alla.\nViesti 9535 Ti 16 Hei 2013, 21:01 (GMT+3) Aihe:\nAdmin 11.7.2013 klo 1.43 kirjoitti:\nTänään olen tärissyt koko päivän tuon jälkeen ja tärisen parhaillaankin.\nKaikin puolin ihana kesä helvetin esikartanoissa...\nAamu alkoi kyllä lupaavasti. Postiluukusta kolahti kirjekuori, jota luulin ensin typeräksi mainokseksi, jossa pitää osallistua johonkin esittelyyn saadakseen ilmaisen yöpymisen hotellissa. Mutta neutraali ulkokuori hämäsi; sisällä olikin Pirkon kesäisiä kuulumisia yksinäisyydestä, syksyn työrupeamien suunnittelusta, kirjan kirjoittamisesta ja muusta. Eihän tässä voi luottaa muuhun kuin Jumalan johdatukseen kaikessa.\nKylläpäs vasemmassa jalassa oikein urakalla nyt nykii.\nViesti 9537 Ke 17 Hei 2013, 1:45 (GMT+3) Aihe:\nAdmin 16.7.2013 klo 21.01 kirjoitti:\nMutta neutraali ulkokuori hämäsi; sisällä olikin Pirkon kesäisiä kuulumisia yksinäisyydestä, syksyn työrupeamien suunnittelusta, kirjan kirjoittamisesta ja muusta. Eihän tässä voi luottaa muuhun kuin Jumalan johdatukseen kaikessa.\nOlen pitänyt pari päivää huilitaukoa Pirkon kirjoista. Neljä kirjaa on vielä lukematta ja miettinyt, mitä seuraavaksi luen... Ei tässä kunnossa voi lukea mitään hömppää, vaan kirjoja, jotka antavat voimaa ja pitävät pystyssä.\nSääli, että kirjakerhoissa on niin vähän hengellistä kirjallisuutta. Tavallisissa kirjakaupoissakin on vain pari rupista Raamattua. Mikä ihme kirjallisuutta vaivaa, kun henkiselle ulottuvuudelle ei anneta tilaa. Kiinnostaako ketään vakavasti sairasta pinnalliset juonen käänteet, kun A saa B:n tai A ei saa B:tä. Alelaarit ovat täynnä aikuisten ihmisten kirjoittamaa leikkihömppää, jossa ei ole syvempää ulottuvuutta eikä Jumalaa.\nMiksei kukaan kirjoita todellisista ongelmista; lasten nälkäkuolemista, itsemurhista, naisten tappamisista, kouluväkivallasta ja kaikesta vääryydestä; julmasta lääketieteestä ja ihmisten kiusaamisesta ja muusta, jota yhteiskunnassa tapahtuu koko ajan. Sen sijaan syntyy trilogia jostain paskasta, joka ei tippaakaan vähennä maailman vääryyttä. Hienoa taidetta juu. Kymmenen pistettä ja papukaijamerkki. Ja lehden kannessa taiteilija koreana kuin papukaija.\nViesti 9580 Pe 09 Elo 2013, 1:51 (GMT+3) Aihe:\nAdmin 17.7.2013 klo 1.45 kirjoitti:\nEi olisi mennyt lukemisessa niin kauaa, ellen olisi lukenut vielä toista lukua perään. Oli niin mielenkiintoista, että kurkistin sieltä ja täältä, sitten vähän enemmänkin... En viitsinyt jättää puoleksi luettua lukua seuraavaan päivään, vaan luin sen kokonaan.\nVoimaa Hengestä, sitä haluan ja saan.\nKaamean väsynyt. Seuraavaksi tuutilullaa, jos uni vain tulee.\nUlkona paukkuu ukkonen ja alkoi sataa kaatamalla.\nViesti 9581 Pe 09 Elo 2013, 4:07 (GMT+3) Aihe:\nAdmin 9.8.2013 klo 1.51 kirjoitti:\nVatsa ryllää ja särkee ja sattuu kaikkialta, alkoi heti ukkosen jälkeen.\nMillä voimilla jaksan taas huomisen, koko päivä menee pilalle ja kotityöt tekemättä. Olen ollut sairas jo vuosia, tämä on yhtä helvettiä.\nKirjoitetaan sitten; paljon onkin hampaankolossa kirjoitettavaa ja poskiontelo äkäinen.\nViesti 9583 Pe 09 Elo 2013, 23:22 (GMT+3) Aihe:\nAdmin 9.8.2013 klo 4.07 kirjoitti:\nRankkaa kirjoittaa unettoman yön päätteeksi tarkkaa tekstiä; joutuu pinnistämään kaiken tarkkaavaisuutensa ja tarkistelemaan juttujaan perään.\nMutta koko helvetti ei ollut vielä tuossa. Yritettyäni nukkua kuuden aikaan uudestaan seinänaapurin puolelta alkoi kuulua kauhea pauhaus. Hän se ei osaa puhua hiljaa ollenkaan ja Parkinsonia sairastavan naapurin pitää änkeä aikaisin aamuisin kahvelle. Kahvittelu ja huuto kestivät puolisen tuntia eikä nukkumisesta tullut mitään. Rintaa ahdisti ja oli niin hirveä olo, että tiesin olevani aivan äärirajoilla jo.\nNukuin muutaman tunnin huonosti ja heräsin yhtä karseaan oloon. Jo pelkkä käveleminen oli raskasta, lihakset heikossa kunnossa, nivelet jäykät ja arat. Myös rintaa ahdisti edelleen, oli pakko levätä.\nYrittäessäni nousta uudelleen tietokoneelle tuskanhiki nousi ihoni pintaan ja sydän alkoi hakata tiheästi. Tuli niin paha olo, että kone oli laitettava heti kiinni ja mentävä takaisin sänkyyn, jossa paha olo jatkui.\nAamusivujen kirjoittaminen siirtyi iltapäivään. Kirjoitin, mitä huonovointisuudeltani pystyin leväten aina välillä. Viimeisen liuskan sain kirjoitettua vasta myöhään illalla. Tiesin jo kokemuksesta, että koko päivä menisi toipumiseen. Harmitti, etten jaksanut muuta kuin levätä vaan ja pakottaa itseni vähän ulos, joka sekin oli huonovointisena raskasta.\nOlen joutunut kestämään aivan liikaa, enkä ole jaksanut taistella oikeaa hoitoa itselleni. Jos näännyn tähän, elimistöni nääntyy hoidon puutteeseen. Olen joutunut sietämään pahaa tulehdusta jo alkuvuodesta 2010 lähtien, ja borrelioosi on muuttanut poskiontelontulehdukseni koko elimistöni kattavaksi pirulliseksi taudiksi.\nViesti 9593 Ti 13 Elo 2013, 15:20 (GMT+3) Aihe:\nEn jaksa peruutella kuukaudenkirjaa koko ajan kirjakerhossa, jossa ei ole minulle mitään painavaa luettavaa. Kirjakerho on pelkkä aikuisten leikkikerho täynnä satua ja hömppää ilman syvempää sisältöä. Hengelliseen nälkään se ei tarjoa mitään. Soon moro.\nSinne meni sekin hömppäkerho, samoin toinen. Kirjoja saa netistäkin ilman kuukaudenkirjojen jatkuvaa pakkosyöttämistä ja peruuttelua; uusia kirjoja, käytettyjä kirjoja, hengellisiä kirjoja...\nViesti 9909 Su 10 Mar 2013, 18:52 (GMT+3) Aihe:\nAdmin 13.8.2013 klo 14.20 kirjoitti:\nKetjun päivittäminen on jäänyt. Kirjakerhoista eroaminen ei ollutkaan niin yksinkertaista. Lasku tulisi perään, ellei ostovelvoitetta olisi täyttänyt. Jouduin tilaamaan pari kirjaa.\nClaes Andersson on minulle jo ennestään tuttu erinomaisesta kirjastaan "Luova mieli" ja nyt tilasin hänen mielenkiintoisen kirjansa "Hulluudestamme ja hulluudestanne" myöhempää lukemista varten.\nViesti 9941 Su 17 Mar 2013, 0:51 (GMT+3) Aihe:\nLähtiessäni illalla ennen seitsemää ulos näin taivaalla täysikuun, joka möllötti kirkkaana täydessä loistossaan. Kuuta ei voinut olla huomaamatta eikä ajattelematta. Täysikuu, hullujen kuu... Päivä ei ollut vielä ohi, vaikka ihmeen hyvin oli mennyt siihen asti. Mutta mitä tahansa saattoi vielä sattua; olihan kaiken lisäksi 16. päivä, todellinen epäonnen päiväni. Ei kannattaisi nuolaista ennen kuin tipahtaisi, ennen kuin vuorokausi olisi vaihtunut.\nKävelen kohti roskakatosta viedäkseni pari roskapussia pois ennen pyörälenkille menoa. Avaan roskakatoksen oven ja suunnistan kohti laitimmaista jäteastiaa, jossa on yleensä aina tilaa. Avaan luukun ja heitän pussit sinne. Mutta ennen kuin tajuankaan, avaimet ovat kilahtaneet perään. Avaimet olivat kietoutuneet muovikassien kahvoihin ja nahkatumppujeni ote pettänyt.\nKurkistaessani roskikseen en näe avaimia enää missään.\nOlin juuri ajatellut, kunpa ei tapahtuisi mitään, eikä ehtinyt kulua kuin hetki, kun avaimet ovat hukkuneet roskakatoksen jäteastiaan. Tiesin heti, että se on se 16. päivän juttu, mutta mitä ihmettä teen. Avaimeni ovat tippuneet likaiseen ja haisevaan roskikseen enkä yhtään tiedä, missäpäin ne ovat tai miten saan ne pois.\nJos avaimet eivät olisi kovin syvällä, toivon mielessäni. Nostan pari roskapussia pois edestä, mutten näe mitään.\nMuistan, että kännykässäni on taskulamppu ja alan näppäillä sitä päälle. Olen sen verran hermostunut, etten saa valoa heti syttymään.\nJos avaimet olisivat tippuneet omiin roskapusseihini, ajattelen toiveikkaasti ja nostan ne maahan. Mutta ei - niin hyvä tuuri ei ole käynyt, huomaan.\nOngelma on käynyt visaiseksi, tästä ei selvitäkään niin vain. Alan miettiä, missä järjestyksessä roskapusseja alan tyhjentää ja mihin.\nViereinen jäteastia on aika tyhjä, johon voin työntää tarkistamani pussit. Avaimeni nielleessä jäteastiassa näyttää olevan tyynyjä, peittoja ja muuta vuotavien ja haisevien pussien ohella. Nostan keräyspaperiastian päälle aika nätin ryijytyynyn ja ihmettelen, miten se on sinne joutunut, miksi joku on hylännyt sen, onko joku kuollut. Harmi, mutta avaimeni ovat roskiksessa edelleen.\nNostan jäteastian pohjalta vuotavan ja haisevan roskiksen toiseen jäteastiaan saadakseni kuivemmat etsintäolosuhteet.\nOlen nostanut jo jonkun verran pusseja pois suunnatessani valon jäteastiaan. Samassa huomaan avaimeni, jotka ovat aivan jäteastian pohjalla.\nAjattelen, että pitäisi saada joku pitkä keppi, jolla saisin ongittua avaimet. Mutten näe mitään sellaista ja avaan pahvinkeräyslaatikon kannen löytääkseni jotain kättä pidempää. Kokeilen pitkällä pahvin kappaleella, mutta se on liian leveä ja lepsu eikä osu avaimiin. Sitten käsiini tarttuu kapea ja pitkä laatikko, jonka pohjalle avaimet saisi ehkä koukattua. Se on ollut kebabrullalaatikko, muttei silläkään tee mitään.\nOlen levitellyt täydessä työntouhussa roskia ympäriinsä, kun joku mies tulee omia roskiaan tuomaan.\nTiedän, miltä se näyttää - naapurinikin tulee tyhjällä kärryllä roskiksia penkomaan ja palaa täydellä kärryllä kotiin takaisin - mutta koska olen epätoivoinen, sanon miehelle tiputtaneeni avaimet jäteastiaan, että mistähän saisi pitkän kepin.\nMies sanoo, ettei pitkää keppiä taida olla missään ja menee jo poispäin. Ajattelen epätoivoissani, jättääkö hän minut pulaan, mutta hän kääntyy ympäri ja sanoo nostavansa avaimet. Oven suuhun ilmestyy nainen, joka ei sano mitään. Samassa mies pyllistää ja kurkottaa likaiseen jäteastiaan ja nousee takaisin avaimet käsissään. Mies pudistaa vaatteitaan ja ojentaa avaimet minulle. Mieleni tekisi halata häntä, mutten uskalla naisen näyttäessä äreältä saatuaan lisää pyykkiä. Kiitän miestä sydämeni pohjasta ja olen hyvin helpottunut pälkähästä päästyäni. Poikakaan ei ollut kotona minua auttaakseen.\nTuon jälkeen työnnän kaikki roskat takaisin paikoilleen ja lähden jätekatoksesta huojentuneena pois. Suunnistan kohti pyöräkellaria lähteäkseni alkuperäisen suunnitelmani mukaan pyörälenkille. Avattuani pyöränlukon en laitakaan jäteastiassa pyörineitä avaimia taskuuni, vaan pyörän koriin ja suunnistan tielle.\nViileä ilma lepuuttaa hermojani polkiessani eteenpäin. Ihmettelen tapahtunutta ja ajattelen kaikkea. Kyllä 16. päivä on kauhea päivä ja on vielä täysikuukin... Kunpa ei sattuisi mitään pahempaa ennen kuin vuorokausi vaihtuu, rukoilen mielessäni.\nOlen jo päässyt aika pitkälle, kun Jumala sanoo minulle: "Terhi, älä pelkää. Minä olen sinun kanssasi."\nPäivä on ollut ihmeellinen.\nViesti 10132 Pe 03 Tam 2014, 1:10 (GMT+3) Aihe:\nEi se unohdu mihinkään, ei ainakaan Jumala, joka tutkiskelee minuakin koko ajan.\nJos luen kirjaa, voin olla varma siitä, että Jumala lukee minua.\nMinä siis kirjaa ja Jumala minua... Onko minulla kiire pois ja missä mielentilassa olen liikkeellä jne.\nJumala pukeutuneena omantuntoni kaapuun ja minua tutkiskelemassa...\nOlisin mennyttä kalua, ellei Hän olisi niin laupias, armelias ja rakastava.\nViesti 10133 Pe 03 Tam 2014, 1:55 (GMT+3) Aihe:\nAika ihmeellistä, että olen kulkenut niin pitkän matkan tilanteesta, jossa olin. Tartuin kuin hukkuva Pirkon kirjaan "Älä luovuta!" - ja vähän yli vuoden kuluttua minulla on hänen toiseksi viimeinen kirjansa menossa. Minulla on myös hyvin vahva tunne siitä, että Jumalalla on ollut kaikessa sormensa pelissä - siis ihan kaikessa, sairaudessani ja muussakin.\nKirjat etsiytyivät luokseni - ja vaikken ajattelekaan kaikesta niin kuin toinen eikä kukaan voi ajatella niin kuin toinen - minulla on ollut sisäinen tarve lukea nuo kirjat.\nNykyisen kohdalla "Herra, näytä nyt voimasi suuruus!" ongelmaa tuotti pikkuruinen teksti, jonka olisin halunnut nähdä suurempana. Normaaliin tekstiin en likinäköisenä tarvitse lukulaseja, joita päätin nyt kokeilla. Ostin yhdet +1:n ja +1,5:n vahvuiset lasit ja ei kun lukemaan...\nViesti 10134 Pe 03 Tam 2014, 2:17 (GMT+3) Aihe:\nJumala tietää kirjan olevan kesken... Koputusta omassatunnossa, mutta kuluu vielä pari päivää, että avaan kirjan taas.\nOikeastaan haluaisin lukea mahdollisimman nopeasti ja mennä tekemään jo muuta... Luen kirjan rivejä ja samassa tunnen, kuinka Jumala lukee minua.\nIhmeellinen hetki, jonka olen kokenut ennenkin. Jumala niin läsnä, ei tuomitsevana, vaan tutkivana...\n- Herra, näytä nyt voimasi suuruus!\nSe oli tärkeä luku.\nViesti 10654 Pe 30 Tou 2014, 1:21 (GMT+3) Aihe:\nViesti 10670 To 05 Kes 2014, 2:10 (GMT+3) Aihe:\nOlen päässyt Pirkko Jalovaaran ja Eero Junkkaalan kirjassa "Totta joka sana" kohtaan, jossa käsitellään pahaa.\nOsuvasti otsikoitu: "Niin paljon pahaa".\nTämä maailma rypee siinä.\nViesti 10783 La 26 Hei 2014, 2:19 (GMT+3) Aihe:\nPerjantaina vielä levätessäni ennen ylösnousua ajattelin Pirkolta saamaani postia, sen sanomaa ja ajatuksia. Kirjeen ulkoasu oli kaunis, vaalealla ikkunalaudalla kaunis kukka-asetelma, otsikkona "Avaa ikkuna taivaaseen!" ja kuvailua siitä, miten yksi rukous muutti koko loppuelämän suunnan, miten Pirkko tunsi itsensä täysin terveeksi, paljon nuoremmaksi ja hengellisemmäksi.\nMutta voiko yksi rukous parantaa niin, ettei enää koskaan ole kipeä tai sairas, ettei tarvitsisi kärsiä ihmisen osaa enää ollenkaan? Joutuihan Jeesuskin kärsimään ja kitumaan vieläpä ristillä...\nEn voinut niellä kaikkea, olin skeptinen. Minua ainakin särki ja sattui vähän väliä, ja selkänikin oli äitynyt vasemmalta puolelta kipeäksi. Mainitsin siitä pojalleni, joka tuli käymään vierelläni - eikä aikaakaan, kun hän oli jo koskettanut selkääni maailman ihanin ja rakastavin ilme kasvoillaan sanoen: "Jeesus, paranna!" Se tuli suoraan sydämestä ja oli niin hellyttävää, että jo se rakkaus ja välittäminen lämmitti ja paransi ainakin sieluani.\nMutta selkä kolotteli pitkin päivää ja sitä oli kestäminen. Ihmisen elämä ei ole yksinkertaista eikä vastoinkäymisiä vaille. Puhelimitsekin kuulin ikäviä uutisia, joita aloin murehtia. En voinut muuta kuin rukoilla: "Jeesus, paranna..."\nHeti kun olin sanonut ne sanat, tajusin, ettei meillä ole muuta kuin Jeesus. Olimme sitten lapsenuskoisia tai skeptisiä, meillä ei ole kuin Jeesus, joka ymmärtää tunteitamme ja epäuskoammekin. Pahinta olisi, että näyttelisimme terveitä ollessamme sairaita.\nYötä kohden selkäni parani, mutta kymmenen muuta vaivaa säilyi.\nViesti 10966 To 02 Lok 2014, 4:04 (GMT+3) Aihe:\nAdmin 26.7.2014 klo 2.19 kirjoitti:\nKaikkien vaivojen ja sairauksien jälkeenkin kaipaan hengellisyyttä. Mutta elävää uskoa löytyy vain niin vähän, seisovia vesiä sitäkin enemmän enkä löydä etsimääni. Sielu jää ilman hengenruokaa, jota tarvitsee.\nPitääkö itse tehdä se, mitä puuttuu. Varasin jo nettiosoitteenkin - mutta millä voimilla ja ajalla. Jos poika ja Jumala auttaisi, ilman ei tulisi mitään.\nJumala on kyllä ajanut minut hirmuiseen ränniin, jonne en vapaaehtoisesti olisi mennyt.\nJos silloin ennen uskonto oli unohtunut liiaksi... Homeasunnossa loppui television katselu ja radion kuuntelu. Ei ollut enää niin paljon meteliä, Jumala sai paremmin yhteyttä. Sitten alkoholikin alkoi aiheuttaa oireita, pois viinin kanssa lipittely. Välillä olen epäillyt, että tässä on jokin pirullinen juoni, että Herra on kaiken takana... Eikä pirullinen borrelioosikaan liene mikään poikkeus, sairautta sairauden perään. Kukaan ei voi enää vaatia minulta mitään, hyväksikäyttää minua, kukaan ei halua borrelioosia. Voin ruokkia rauhassa sorsia elämäni ollessa yhtä helvettiä. Kliffaa.\nViesti 11017 Su 12 Lok 2014, 22:35 (GMT+3) Aihe:\nAdmin 15.6.2013 klo 1.32 kirjoitti:\nIstahdin aamusivuröykkiöiden viereen tänäänkin illalla. Minulla on haju siitä, mitä etsin, mutta voi olla, etten olekaan kirjoittanut kaikesta tai muistan väärin. Joka tapauksessa jatkan liuskojen selaamista sormitutti kädessäni. Löytyy kaikkea mielenkiintoista, jota merkkailen, kunnes tarralaput ovat loppu. Niitä pitäisi saada lisää tai käyttää muita. Sitten pääsen toukokuun loppuun vuonna 2013. Kädessäni on liuska, jossa kerron kirjanhakureissusta, jossa kaupan päälle lätkäistiin vielä yksi kirja, Rosalind Rinkerin "Rukous, keskustelua Jumalan kanssa". Hmm... En ollutkaan muistanut enää kirjaa, jonka käyn etsimässä kirjahyllystä.\nOlen vastikään saanut luettua kaikki Pirkon kirjoittamat kirjat ja lukenut vain Uutta Testamenttia ja Raamattua pohtien, mitä seuraavaksi lukisin. Minulla on jo kasa John Beveren kirjoja odottamassa, mutta en vielä tiedä, missä järjestyksessä niitä lukisin.\nTörmättyäni nyt illalla puolitoista vuotta vanhaan kirjoitukseeni minulle syntyi kristallinkirkas näkemys seuraavasta lukuvuorossa olevasta kirjasta.


Kesäleiri 4.-7.8.2022 – SDY – Suomen Dobermannyhdistys ry | Finlands Dobermannförening rf\nAlkaa: 2 kuukautta, 13 päivää\nLeiripaikkana on Västankvarn Gård, Inkossa.\nKesäleirillä on tänä vuonna lajitarjonnassa peltojälki, pk-tottelevaisuus ja toko. Koulutusryhmiä on neljä. Etusija ryhmiin 1 ja 2 on neljän päivän osallistujilla.\nRyhmä 1 (4.-7.8.22) Peltojälki, kouluttajana Juha Korri\nRyhmä 2 (4.-7.8.22) Pk-tottelevaisuus, kouluttajana Marika Koskinen\nRyhmä 3 (6.-7.8.22) Peltojälki, kouluttajana Maria Arfman\nRyhmä 4 (6.8.22) Toko, kouluttajana Tarja Simos-Grönholm\nLeirivastaavana toimii paikan päällä Petri Valkonen.\nTiedustelut ennen leiriä sähköpostilla leirit@sdy.fi. Leiriohjelma julkaistaan heti ilmoittautumisajan päätyttyä.\n4 päivän hinta on jäsenille 250 € ja muille 275 € (sis. majoitus 3 yötä, 3 x aamupala, 4 x lounas, koulutus, 3 x sauna)\n4 päivän hinta asuntoauto/-vaunumajoittujilta on jäsenille 200 € ja muille 225 € (sis. 3 x aamupala, 4 x lounas, koulutus, 3 x sauna)\n2 päivän hinta on jäsenille 150 € ja muille 175 € (sis. majoitus 1 yö, 1 x aamupala, 2 x lounas, koulutus, 1 x sauna)\n2 päivän hinta asuntoauto/-vaunumajoittujilta on jäsenille 100 € ja muille 125 € (sis. 1 x aamupala, 2 x lounas, koulutus, 1 x sauna)\nPäiväkävijöiden hinta on jäsenille 45 € ja muille 60 € (sis. lounas ja koulutus)\nMajoitus leirillä on Koiratalo VILANissa 2 hengen huoneissa (omilla liinavaatteilla ja pyyhkeillä). Lisäkustanteisesti voi varata myös yhden hengen huoneen.\nKoirat voivat majoittua huoneissa mutta eivät nukkua sängyssä – häkkien käyttöä suositellaan. Lisäkoirista tulee ylimääräinen koiramaksu.\nIlmoittautumiset SDY:n Kesäleirille viimeistään 17.7.2022 osoitteeseen leirit@sdy.fi. Ilmoittautuminen on sitova. Ilmoittautumisen yhteydessä on maksettava ennakkomaksuna 1/3 leirimaksusta, jotta ilmoittautuminen tulee voimaan. Maksutiedot saat heti kun ilmoittautumisesi on vastaanotettu.\nKirjoita ilmoittautumiseen nimesi, oletko SDY:n jäsen, ryhmä johon olisit osallistumassa ja mille päiville ilmoittaudut. Ilmoita myös mahdolliset erikoisruokavaliot, jotta ne pystytään huomioimaan parhaalla mahdollisella tavalla.\nLoput maksusta on suoritettava viimeistään 17.7.2022. Jos loppumaksua ei ole suoritettu viimeistään määräpäivänä, ilmoittautuminen raukeaa.\nEnnakkomaksua tai jo maksettua loppumaksua ei palauteta.\nJos olet estynyt osallistumasta leirille, sinun tulee itse hankkia korvaava osallistuja. Yhdistys auttaa vapautuvien paikkojen markkinoinnissa tiedottamalla niistä SDY:n somekanavilla ilmoittautuneen osallistujan kanssa sovittavalla tavalla.\nLeiri järjestetään, jos mukaan saadaan riittävästi osallistujia. Jos leiri peruuntuu SDY:n päätöksellä vähäisen osallistujamäärän vuoksi, palautetaan maksut kokonaisuudessaan ilmoittautuneille osallistujille.\nJuha Korri – peltojälki\nMilloin ja minkä koiran olet ensimmäisenä omistanut?\nEnsimmäinen koirani oli belgianpaimenkoira groenendael uros Keel ja se syntyi 1981 ja kuoli 1993.\nMiten innostuit koiran kanssa harrastamisesta?\nIsoveljeni ohjasi Keeliä ja minua ei kiinnostanut pätkääkään, mutta kun veljeni muutti pois kotoa, jäi Keel koko perheen koirana kotiin, ja minä sain ohjata sitä. Jo muuttui ääni kellossa ja innostuin harrastamaan Keelin kanssa.\nMitä olet harrastanut ja saavuttanut koiriesi kanssa?\nOlen harrastanut kaikkia PK-lajeja (paitsi opastus) ja olen saavuttanut mm. monia SM-mitaleja.\nMotto tai vinkki lajin kouluttamiseen/harrastamiseen\nMuista aina aidon kehumisen voima.\nSelkeä tavoite, johon pyritään, oli se sitten korkealla tai matalalla, ja sen jälkeen järki käyttöön ja keskittyneitä treenejä. Jonninjoutavassa puuhastelussa ei ole mitään väärin, sitäkin saa tehdä, mutta siihen ei tarvita ulkopuolista kouluttajaa :).\nMaria Arfman – peltojälki\nOlinko 7 vanha ja Monirotuinen Roi-koira\nOlin ostanut ensimmäisen saksanpaimenen ja sen kanssa tuli siviilielämässä ongelmia. Koirankoulutuskentälle lähdettiin ja sillä tiellä ollaan 😊\nMinulla on tällä hetkellä 8s saksanpaimenkoira menossa. Ensimmäisen saksanpaimenen kanssa harrastettiin pelastuskoiratoimintaa ja hakua. Tutustuin sen koiran kanssa myös suojeluun lajina ja se laji vei sydämeni. Lajin haastavuus ja ohjaajan rooli koulutusvastuineen oli mun juttu. Sitä kautta tutustuin myös FH-jälkeen lajina, jossa olen kolmella koiralla suorittanut FH-tuloksia. 5 koiralla suorittanut IGP koulutustunnuksia, osallistunut SM/MM-kilpailuihin ja käynyt myös ulkomailla kilpailemassa.\nRennosti edeten, tavoitteet mielessä, mutta koira edellä aina. Itselle tärkeintä on nauttia treenaamisesta, niin koira kuin ohjaaja 😊\nMiettii rehellisesti sen hetkisen koulutustason; rento ja avoin mieli ehdottomasti mukaan!\nMarika Koskinen – pk-tottelevaisuus\nMilloin ja minkä koiran olet ensimmäisenä omistanut\nEnsimmäisen koiran ostin itse 18 vuotiaana ja se oli dobermann uros\nToisen dobermannin kanssa innostuin harrastamaan, kun se oli noin vuotias ja kasvattajan innostamana silloin se kipinä lähti.\nToisen ja kolmannen kanssa harrastin kansallisia lajeja hakua ja jälkeä sekä erikoisjälkeä, niissä kilpailtiin voittajaluokassa. Nyt on uusien koirien myötä laji vaihtunut suojeluun ja peltojälkeen. Vanhemman koiran kanssa olemme menossa lokakuussa dobermannien IGP MM kisoihin.\nValitaan se laji koiran mukaan, lisäksi hyvä porukka on todella tärkeä oman viihtyvyyden kannalta.\nMiettikää teidän ongelmat ja mitkä ovat tavoitteet kyseisen koiran kanssa.\nTarja Simos-Grönholm – TOKO\nOlen Tarja Simos-Grönholm. Minulla on ollut dobermanneja vuodesta 1987, Papin Angelica alias Sandra oli ensimmäinen ja hänen jälkeensä kanssamme on asustanut 6 dobermannia vuosien varrella.\nKaikkien koirieni kanssa olen harrastanut Tokoa, Red Labels Nice Nitza ja tyttärensa Sweet Shanelle ovat Tokovalioita – Yacheero´s Prima Prada ja Ri Palladium Ganzia kisasivat myös molemmat EVL-luokassa mutta valitettavasti menehtyivät ja kisaura keskeytyi aivan liian aikaisiin.\nTokon lisäksi palveluskoirien erikoisjälkikoe on lähellä sydäntäni, tässä lajissa kisasin Ganzian kanssa ensimmäisen kerran vuonna 2007 ja siitä lähtien kiinnostus lajia kohtaan on vaan kasvanut. Sekä Nitza että Shanelle ovat käyttövalioita erikoisjäljeltä, Nitzan kanssa ollaan muutaman kerran osallistuttu IFH SM:iin, parhaana tuloksena SM viides sija vuonna 2017.\nMetsäjälkeä olen vähän kokeillut, Nitzalla JK2 sekä Shanellen kanssa puruja, viime syksynä saavutettiin IGP1 minulle uudessa lajissa.\nUutena lajina meillä on RallyToko, Nitzan eläkeläislaji jossa hän kisaa MES-luokassa ja saavutti juuri SDYn RT-mestaritittelin. Shanelle kisaa VOI-luokassa, tavoitteena molemmilla ainakin RTK4, katsotaan sen jälkeen mihin aika ja intressi riittää, jos vaikka saisi ensimmäisen RTVA-tittelin kasaan.\nToko on mielestäni kiva laji koska siinä on paljon pieniä viilattavia yksityiskohtia ja vaihtelevia liikkeitä. Valitettavasti viime vuosina sääntöjä on tämän tästä muutettu mikä on vaikuttanut kisaavien koirien määrän laskuun sekä motivaatioon mutta tästä ei pidä lannistua, kyllä koira oppii nämä uudetkin liikkeet. Pennun kanssa on hyvä aloittaa Tokolla, ryhmäliikkeet ja kentällä samanaikaisesti treenaavat koirakot ovat hyvä tapa saada koira kestämään häiriöitä sekä keskittymään. Minun kaikki dobberini ovat olleet ensimmäisissä tokotreeneissä kentällä heti 8-9 viikkoisina ja jos pentu vielä tulee taloon niin jatkan tätä tapaani.\nKoulutettaviksi tulevilta toivon etukäteen miettimistä mihin haluaisitte apua – pohditaan yhdessä mahdollisia ideoita. Nähdään elokuussa!


Vahva tulos päätti vaativan vuoden - Osingonjakoehdotus 1,10 euroa osakkeelta sekä lisäosinko 0,20 euroa osakkeelta vuodelta 2014 | fortum.fi\nVahva tulos päätti vaativan vuoden - Osingonjakoehdotus 1,10 euroa osakkeelta sekä lisäosinko 0,20 euroa osakkeelta vuodelta 2014\n04 helmikuu 2015, 09:00\n• Vertailukelpoinen liikevoitto oli 436 (423) miljoonaa euroa, +3 %\n• Liikevoitto oli 650 (507) miljoonaa euroa, josta vertailukelpoisuuteen vaikuttavia eriä ja myyntivoittoja, lähinnä Gasum Oy:n osakkeiden myynnistä, oli 213 (83) miljoonaa euroa\n• Osakekohtainen tulos oli 0,64 (0,52) euroa, +23 %, josta vertailukelpoisuuteen vaikuttavia eriä ja myyntivoittoja, lähinnä Gasum Oy:n osakkeiden myynnistä, oli 0,25 (0,07) euroa\n• Liiketoiminnan rahavirta oli yhteensä 452 (398) miljoonaa euroa, +14 %\n• Tehostamisohjelma 2013-2014 saatiin onnistuneesti päätökseen\n• Fortum aikoo kasvattaa vesivoimaomistustaan 60 prosentilla venäläisen energiantuotantoyhtiö TGC-1:n uudelleenjärjestelyllä. Edellyttäen että TGC-1 -uudelleenjärjestely etenee suunnitellusti, Fortum on valmis osallistumaan vähemmistöosuudella Fennovoiman ydinvoimahankkeeseen.\n• Vertailukelpoinen liikevoitto oli 1 351 (1 403) miljoonaa euroa, -4 %\n• Liikevoitto oli 3 428 (1 508) miljoonaa euroa, josta 2 077 (106) miljoonaa euroa oli vertailukelpoisuuteen vaikuttavia eriä (pääasiassa Suomen sähkönsiirtoliiketoiminnan myyntivoitto)\n• Osakekohtainen tulos oli 3,55 (1,36) euroa, +161 %, josta vertailukelpoisuuteen vaikuttavat erät olivat 2,36 (0,10) euroa. Eniten vaikutti Suomen sähkönsiirtoliiketoiminnan myyntivoitto, 2,08 euroa/osake\n• Suomen ja Norjan sähkönsiirtoliiketoimintojen myynnit saatiin päätökseen\n• Liiketoiminnan rahavirta oli yhteensä 1 762 (1 548) miljoonaa euroa, +14 %\n• Fortumin hallituksen osingonjakoehdotus on 1,10 euroa osakkeelta sekä lisäosinko 0,20 euroa osakkeelta vuodelta 2014\nTunnuslukuja IV/14 IV/13* 2014 2013*\nLiikevaihto, milj. euroa 1 285 1 390 4 751 5 309\nLiikevoitto, milj. euroa 650 507 3 428 1 508\nVertailukelpoinen liikevoitto, milj. euroa 436 423 1 351 1 403\nTulos ennen veroja, milj. euroa 639 493 3 360 1 398\nTulos/osake, euroa 0,64 0,52 3,55 1,36\nLiiketoiminnan rahavirta, milj. euroa 452 398 1 762 1 548\nOma pääoma/osake, euroa 12,23 11,28\n4 217 7 793\nNettovelka ilman Värmen rahoitusta 3 664 6 658\nTunnuslukuja 2014 2013*\nOman pääoman tuotto, % 30,0 12,0\nNettovelka/käyttökate (EBITDA) 1,1 3,7\nVertailukelpoinen nettovelka/käyttökate (EBITDA) 2,3 3,9\nVertailukelpoinen nettovelka/käyttökate (EBITDA) ilman Värmen rahoitusta 2,0 3,4\n*Tilinpäätöstiedotteessa esitetyt vertailuluvut vuodelle 2013 on päivitetty Fortum Värmeen ja segmenttiraportointiin liittyvien muutoksien johdosta (liitteet 2 ja 4).\n• Power and Technology -segmentin suojaukset pohjoismaiselle tuotannolle: vuoden 2015 tukkumyynnistä on suojattu noin 50 % hintaan 40 euroa/MWh ja vuodeksi 2016 on suojattu noin 10 % hintaan 39 euroa/MWh\n• Yhtiö arvioi, että Russia-segmentin liikevoittotavoitetaso (EBIT), 18,2 miljardia Venäjän ruplaa, saavutetaan vuoden 2015 aikana. Euromääräinen tulostaso vaihtelee johtuen pääosin valuuttakurssivaihtelusta.\nFortumin toimitusjohtaja Tapio Kuula (31.1.2015 asti):\nVuosi 2014 oli haasteellinen Fortumille. Sähkön hintojen ja maailmantalouden kehitys sekä ruplan heikkeneminen olivat ilmeisiä pettymyksiä. Myöskään hyödykkeiden hintojen romahdus vuoden viimeisellä neljänneksellä ei ollut ennakoitavissa. Sähkön hinta laski vuoden aikana, hyödykehintoja vähemmän pääosin CO2-päästöoikeuksien positiivisen hinnankehityksen johdosta.\nMaaliskuussa 2014 laajensimme johtoryhmäämme. Sähkönsiirtoliiketoiminnan myyntihanke laittaa yrityksen strategisesti uuteen asemaan, lisäksi meillä on edelleen meneillään merkittäviä liiketoiminnan myyntejä ja investointiohjelmia ja uudelleenjärjestelemme sekä valmistaudumme Euroopan muuttuviin energiamarkkinoihin saavuttaaksemme kasvua. Tässä tilanteessa tarvitsemme johtoryhmään strategiaan, yritysmyynteihin ja –hankintoihin sekä yhteiskuntasuhteisiin liittyvää osaamista. Vaikka vuosien 2013-2014 tehostamisohjelman saatiin menestyksellisesti päätökseen, uskomme, että meillä on edelleen sisäistä kehityspotentiaalia.\nVesivoimatuotannon osuuden kasvattaminen on missiomme ja strategiamme mukaista. Toimintamme tarkoitus on tuottaa energiaa, joka edesauttaa nykyisten ja tulevien sukupolvien elämää. Haluamme toimia vastuullisesti niin lähitulevaisuudessa kuin pitkällä aikavälillä. Vastuullisten ratkaisujen ja toiminnan kautta tuotamme merkittävää lisäarvoa osakkeenomistajillemme. Samalla meille syntyy ainutlaatuinen mahdollisuus parantaa kilpailukykyämme. Kestävän kehityksen mukainen toiminta vahvistaa taloudellista tuloksentekokykyämme ja luo vakaan perustan kasvattaa omistaja-arvoa.\nVaikka sähkön tukkuhinnat ovat jatkaneet laskua, erilaiset verot, maksut ja tuet kasvattavat loppuasiakkaan energialaskua. Onkin ensiarvoisen tärkeää saada aikaan ennustettavasti toimivat energiamarkkinat, jotka perustuvat kuluttajien osallistumiseen, kaikkien eri energialähteiden arvokomponenttien hyödyntämiseen ja eri energian tuottajien mukanaoloon. Järjestelmän on oltava markkinalähtöinen, kaupallinen ja ennustettava. Sen tulisi myös kattaa mahdollisimman laaja yhtenäinen maantieteellinen alue, jossa on riittävästi siirtokapasiteettia ja jonka kantaverkkoyhtiöt, sähkönsiirrosta vastaavat verkkoyhtiöt ja sähköpörssit toimivat hyvässä yhteistyössä. Kun vielä ympäristövaikutukset hinnoitellaan CO2-päästöjen pohjalta oikein, muodostuu kilpailukykyinen, ympäristövaatimukset huomioon ottava ja toimitusvarma energiamarkkina.\nEuroopan Unionissa on käynnissä lukuisia tärkeitä kehityshankkeita. Parhaillaan valmistellaan markkinoiden vakausjärjestelmää (EU MSR), mutta sen käyttöönotto vie vielä aikansa. Myös kapasiteettimekanismista keskustellaan; jos ja kun mekanismi otetaan käyttöön, sitä ei pidä sitoa yhteen teknologiaan, mekanismia tulee voida käyttää yli rajojen ja sen tulee kattaa sekä vanha että uusi tuotantokapasiteetti. Lisäksi CO2 -päästöjen vähennystavoitteeksi vuodelle 2030 hyväksyttiin 40 %. Näissä hankkeissa Fortum toimii aktiivisesti keskeisten päättäjien kanssa Euroopassa ja Brysselissä.\nFortumilla on jo nyt hyvin vahva kilpailuasema - mitataan asemaa sitten CO2-vapaan tuotannon määrällä, osaamisella, tuotannon rakenteella, kapasiteetin joustavuudella, kustannusrakenteella, kestävällä kehityksellä tai työturvallisuudella. Meillä on selkeä näkemys siitä, kuinka kehitämme yhtiötä sekä lähitulevaisuudessa että pidemmällä aikajänteellä saavuttaaksemme lisäarvoa, parantaaksemme osakekohtaista tulosta ja samalla luodaksemme hyvän pohjan vakaalle, kestävälle ja ajanmyötä kasvavalle osingolle.\nSiirryin 1. helmikuuta 2015 työkyvyttömyyseläkkeelle. Fortumin hallitus on aloittanut uuden toimitusjohtajan hakuprosessin, joka käsittää sekä sisäisiä että ulkoisia kandidaatteja. Fortumin talousjohtaja Timo Karttinen hoitaa myös väliaikaisesti toimitusjohtajan tehtäviä tänä aikana tukenaan erittäin toimiva johtoryhmä. On luonnollisesti haikeaa jättää toimitusjohtajan tehtävät juuri nyt, kun Fortumin kehitys on erittäin mielenkiintoisessa vaiheessa. Jos minut nimitetään Fortumin hallitukseen, jatkan työtä yrityksen hyväksi ja voin myötävaikuttaa sen menestykseen uudessa roolissa.\nHaluan kiittää kaikkia fortumlaisia sitoutuneisuudesta ja kovasta työstä kuluneena haasteiden ja muutosten vuonna. Kiitos myös hyvästä yhteistyöstä!\nJoulukuussa Fortum ja Gazprom Energoholding allekirjoittivat pöytäkirjan aloittaakseen alueellisen energiantuotantoyhtiö TGC-1:n omistustensa uudelleenjärjestelyn Venäjällä. TGC-1 omistaa ja operoi vesi- ja lämpövoimaa Venäjän luoteisosassa sekä Pietarissa lämmönjakeluverkkoa. Gazprom Energoholding omistaa yhtiön osakekannasta 51,8 % ja Fortum 29,5 %.\nUudelleenjärjestelyssä Fortum perustaa Rosatomin kanssa yrityksen, joka omistaa TGC-1:n vesivoimatuotannon. Gazprom Energoholding jatkaa TGC-1:n lämpöliiketoimintaan liittyviä toimintoja. Nykyisen TGC-1:n omistusosuutensa kautta Fortumin osuus vesivoimaan keskittyneestä yrityksestä nousisi yli 75 %:iin. Rosatomista tulisi yrityksen vähemmistöomistaja vajaan 25 % osuudella. Yrityksestä tulisi Fortumin tytäryhtiö.\nEdellyttäen, että Fortum saa yli 75 % omistusosuuden TGC-1:n vesivoimatuotannosta, Fortum on valmis osallistumaan enintään 15 % vähemmistöosuudella Fennovoiman ydinvoimahankkeeseen samoilla ehdoilla kuin muutkin suomalaiset hankkeeseen osallistuvat yritykset.\nTehostamisohjelma saatiin onnistuneesti päätökseen vuoden 2014 neljännellä neljänneksellä.\nFortum käynnisti tehostamisohjelman vuonna 2012 ylläpitääkseen ja vahvistaakseen strategista joustavuuttaan ja kilpailukykyään sekä varmistaakseen yhtiön taloudellisten tavoitteiden saavuttamisen myös jatkossa.\nTavoitteena oli vahvistaa yhtiön rahavirtaa yli miljardilla eurolla vuosina 2013–2014 vähentämällä käyttöomaisuusinvestointeja 250−350 miljoonalla eurolla, myymällä ydinliiketoimintaan kuulumatonta omaisuutta noin 500 miljoonalla eurolla sekä vähentämällä toiminnan kiinteitä kuluja ja keskittymällä käyttöpääoman tehokkuuteen.\nSähkönsiirtoliiketoiminnan tulevaisuuden vaihtoehtojen strateginen arviointi aloitettiin vuonna 2013.\nMaaliskuussa 2014 Fortum saattoi päätökseen Suomen sähkönsiirtoliiketoiminnan myynnin. Norjan sähkönsiirtoliiketoiminnan myynti saatettiin loppuun toukokuussa. Molempien kauppojen myyntivoitot on vastaavasti kirjattu Distribution-segmentin vuoden 2014 ensimmäisen ja toisen neljänneksen tuloksiin (liite 6).\nFortum jatkaa Ruotsin sähköverkkoliiketoiminnan myyntimahdollisuuksien valmistelua ja arviointia.\nFortum on ottanut käyttöön uudet IFRS 10 Konsernitilinpäätös ja 11 Yhteisjärjestelyt -standardit taloudellisessa raportoinnissaan 1.1.2014 lähtien. Uuden laskentakäytännön merkittävin muutos kohdistuu Fortum Värmeen, jota käsitellään nyt yhteisyrityksenä ja joka konsolidoidaan tilinpäätökseen pääomaosuusmenetelmällä (liite 2). Tässä tilinpäätöstiedotteessa esitettävät vertailutiedot vuodelta 2013 on muutettu uuden raportointitavan mukaisiksi.\nSegmenttitiedot vuodelta 2013 on muutettu vastaamaan 1.3.2014 toteutunutta organisaatiomuutosta.\nEsitettävät numerot on pyöristetty vuoden 2014 alusta alkaen, ja tämän vuoksi yksittäisten numeroiden yhteenlaskettu summa voi poiketa esitetystä loppusummasta.\nKonsernin liikevaihto oli vuoden 2014 viimeisellä neljänneksellä 1 285 (1 390) miljoonaa euroa. Vertailukelpoinen liikevoitto oli yhteensä 436 (423) miljoonaa euroa, ja konsernin raportoitu liikevoitto oli yhteensä 650 (507) miljoonaa euroa. Fortumin raportoituun liikevoittoon vaikuttivat yhteensä 213 (83) miljoonan euron kertaluonteiset erät; pääasiassa sähköntuotantoa suojaavien johdannaisten IFRS:n (IAS 39) mukainen kirjanpitokäytäntö ja ydinjätehuoltorahastoon liittyvä oikaisu (liite 4).\nMilj. euroa IV/14 IV/13 2014 2013\nPower and Technology 588 543 2 156 2 252\nHeat, Electricity Sales and Solutions 393 422 1 332 1 516\nRussia 281 314 1 055 1 119\nDistribution 173 280 751 1 064\nMuut 15 20 58 63\nNord Poolissa tehtyjen ostojen ja myyntien netotus -121 -122\nEliminoinnit -45 -67 -179 -228\nYhteensä 1 285 1 390 4 751 5 309\nHeat, Electricity Sales and Solutions 49 42 104 109\nMuut -14 -12 -57 -54\nYhteensä 436 423 1 351 1 403\nHeat, Electricity Sales and Solutions 221 51 337 134\nDistribution 66 75 2 132 349\nMuut -14 -8 -58 -53\nYhteensä 650 507 3 428 1 508\nVuonna 2014 konsernin liikevaihto oli 4 751 (5 309) miljoonaa euroa. Vertailukelpoinen liikevoitto oli yhteensä 1 351 (1 403) miljoonaa euroa, ja konsernin raportoitu liikevoitto oli yhteensä\n3 428 (1 508) miljoonaa euroa. Fortumin raportoituun liikevoittoon vaikuttivat yhteensä 2 077 (106) miljoonan euron kertaluonteiset erät, pääasiassa Suomen sähkönsiirtoliiketoiminnan sekä sähköntuotantoa suojaavien johdannaisten IFRS:n (IAS 39) mukainen kirjanpitokäytäntö ja ydinjätehuoltorahastoon liittyvä oikaisu (liite 4).\nOsuus osakkuus- ja yhteisyritysten tuloksesta oli tammi-joulukuussa 149 (178) miljoonaa euroa, josta Fortum Värmen osuus oli 67 (73) miljoonaa euroa. Osuus Hafslundin ja TGC-1:n voitoista perustuu yhtiöiden julkaisemiin vuoden 2014 kolmannen vuosineljänneksen osavuosikatsauksiin (liite 12).\nKonsernin nettorahoituskulut olivat 217 (289) miljoonaa euroa. Nettorahoituskulut sisältävät rahoitusinstrumenttien käyvän arvon muutoksen, joka oli -5 (-16) miljoonaa euroa.\nTulos ennen veroja oli 3 360 (1 398) miljoonaa euroa.\nKauden verot olivat yhteensä 199 (186) miljoonaa euroa. Tuloslaskelman mukainen veroprosentti oli 5,9 % (13,3 %). Suomen yhteisöverokantaa laskettiin 1.1.2014 alkaen 24,5 %:sta 20,0 %:iin. Verokannan muutoksen vaikutus loka-joulukuussa 2013 oli noin 0,09 euroa osakkeelta. Kun osakkuus- ja yhteisyritysten tulosta ja verovapaita myyntivoittoja ei oteta huomioon, veroprosentti vuonna 2014 oli 18,8 % (22,7 %).\nKauden tulos oli 3 161 (1 212) miljoonaa euroa. Fortumin osakekohtainen tulos oli 3,55 (1,36) euroa, josta vertailukelpoisuuteen vaikuttavat erät olivat 2,36 (0,10) euroa osaketta kohti. Suomen sähkönsiirtoliiketoiminnan myynnin vaikutus osakekohtaiseen tulokseen oli 2,08 euroa osaketta kohti (liite 6).\nTammi-joulukuussa 2014 liiketoiminnan rahavirta kasvoi 214 miljoonalla eurolla 1 762 (1 548) miljoonaan euroon. Kasvu johtui pääosin valuuttakurssieroista, joiden positiivinen vaikutus oli 300 miljoonaa euroa. Vaikutusta pienensi käyttöpääoman kasvu 125 miljoonalla eurolla. Valuuttakurssieroista syntyi voittoja ja tappioita yhteensä 352 (52) miljoonaa euroa, jotka liittyivät Fortumin ruotsalaisten ja venäläisten tytäryhtiöiden lainoja suojaavien valuutanvaihtosopimusten jatkamiseen. Käyttöomaisuusinvestoinnit pienenivät 236 miljoonalla eurolla 768 (1 004) miljoonaan euroon. Tulot osakemyynneistä olivat yhteensä 3 062 (122) miljoonaa euroa ja kertyivät pääosin Suomen sähkönsiirtoliiketoiminnan ja Gasumin osakkeiden myynnistä (liite 6). Tulot korollisista saamisista sisältävät 534 miljoonaa euroa Fortum Värmeltä. Investointien rahavirta oli yhteensä\n2 816 (-944) miljoonaa euroa. Rahavirta ennen rahoituseriä, ts. rahoitusta, kasvoi 3 974 miljoonalla eurolla 4 578 (604) miljoonaan euroon.\nVarat käytettiin osittain 977 miljoonan euron osinkoihin huhtikuussa 2014 ja 2 079 miljoonan euron korollisten velkojen maksuun. Likvidit varat vuoden lopussa olivat 2 766 (1 265 vuoden 2013 lopussa) miljoonaa euroa.\nTaseen loppusumma pieneni 1 973 miljoonalla eurolla 21 375 (23 348) miljoonaan euroon sisältäen pitkäaikaisten varojen vähenemisen, 2 412 miljoonaa euroa. Valuuttojen muuntoerojen vaikutus aineettomiin hyödykkeisiin ja aineellisiin käyttöomaisuushyödykkeisiin sekä osuuksiin osakkuus- ja yhteisyrityksissä oli 2 015 miljoonaa euroa ja divestointien vastaavasti 433 miljoonaa euroa.\nSuomen sähkönsiirtoliiketoiminnan varat, yhteensä 1 173 miljoonaa euroa, raportoitiin ”Myytävänä olevat omaisuuserät” -rivillä vuoden 2013 lopussa. Likvidit varat kasvoivat 1 501 miljoonalla eurolla.\nSijoitettu pääoma väheni 1 265 miljoonalla eurolla ja oli 17 918 (19 183) miljoonaa euroa.\nOma pääoma oli 10 935 (10 124 ) miljoonaa euroa, josta emoyhtiön omistajien osuus oli 10 864 (10 024) miljoonaa euroa. Emoyhtiön omistajille kuuluva osuus omasta pääomasta kasvoi 840 miljoonaa euroa. Kasvu johtuu pääosin kauden tuloksesta, 3 154 miljoonaa euroa, jota pienensi -1 320 miljoonan euron valuuttojen muuntoerovaikutus sekä 977 miljoonan euron maksetut osingot.\nVuonna 2014 nettovelka pieneni 3 576 miljoonalla eurolla 4 217 (7 793) miljoonaan euroon. Nettovelka ilman Värmen rahoitusta oli 3 664 miljoonaa euroa (6 658).\nJoulukuun 2014 lopussa konsernin likvidit varat olivat 2 766 (1 265) miljoonaa euroa mukaan lukien OAO Fortumin rahat ja pankkisaamiset, joiden yhteenlaskettu arvo on noin 134 (113) miljoonaa euroa. Likvidien varojen lisäksi Fortumilla oli käytettävissään noin 2,2 miljardia euroa nostamattomia valmiusluottoja.\nVuonna 2014 konsernin nettorahoituskulut olivat 217 (289) miljoonaa euroa. Nettorahoituskulut sisältävät myös rahoitusinstrumenttien käyvän arvon muutoksen, joka oli -5 (-16) miljoonaa euroa.\nFortumin pitkäaikainen luottoluokitus sekä S&P:lta että Fitchiltä säilyi muuttumattomana ja on A- (näkymät negatiiviset).\nVuoden 2014 lopussa nettovelan ja käyttökatteen (EBITDA) suhde oli 1,1 (3,7), ja vertailukelpoisen nettovelan ja käyttökatteen suhde oli 2,3 (3,9). Fortum rahoittaa tällä hetkellä Fortum Värmen, ja yhtiöön liittyvät lainat 553 miljoonaa euroa (1 135) esitetään korollisissa lainasaamisissa Fortumin taseessa. Tavoitteena on kuitenkin näiden lainojen uudelleenjärjestely vuonna 2015. Jos lainat vähennetään nettovelasta, on nettovelan ja käyttökatteen (EBITDA) suhde viimeisen 12 kuukauden ajalta 2,0 (3,4).\nVelkaantumisaste oli 39 % (77 %) ja omavaraisuusaste 51 % (43 %). Osakekohtainen oma pääoma oli 12,23 (11,28) euroa. Sijoitetun pääoman tuotto vuonna 2014 oli 19,5 % (9,0 %) ja oman pääoman tuotto 30,0 % (12,0 %). Sekä sijoitetun että oman pääoman tuottoon vaikuttivat positiivisesti Suomen sähkönsiirtoliiketoiminnan sekä Norjan sähkönsiirto- ja lämpöliiketoimintojen myyntivoitot.\nAlustavien tilastotietojen mukaan vuoden 2014 viimeisellä neljänneksellä Pohjoismaissa kulutettiin sähköä 104 (103) terawattituntia (TWh) ja koko vuonna 2014 sähköä kulutettiin 378 (386) terawattituntia (TWh). Teollinen kulutus pysyi lähes muuttumattomana, mutta muu kulutus laski johtuen poikkeuksellisen leudosta säästä vuoden ensimmäisen puoliskon aikana.\nVuoden 2014 alussa Pohjoismaiden vesivarastot olivat 82 TWh eli 1 TWh pitkän aikavälin keskiarvoa alemmat ja 3 TWh alemmat kuin edellisenä vuonna. Vuoden neljännen neljänneksen alussa vesivarastot olivat 10 TWh alle pitkän aikavälin keskiarvon ja samalla tasolla kuin vastaavana ajankohtana vuonna 2013. Vuoden lopussa vesivarastot olivat 80 TWh, eli 3 TWh alle pitkän aikavälin keskiarvon ja 2 TWh alle vuoden 2013 lopun tasoa. Loka-joulukuussa sadanta oli alle pitkän aikavälin ja reilusti alle viime vuoden vastaavan ajanjakson.\nLoka-joulukuussa sähkön keskimääräinen systeemihinta Nord Poolissa oli 30,7 (35,9) euroa megawattitunnilta (MWh). Sähkön hintaa laski hiililauhteen pienentyneet tuotantokustannukset, mikä ohjaa sähkön hintaa Pohjoismaiden sähkömarkkinoilla. Energian hintoja heikensi myös tuulivoiman korkea tuotantomäärä. Voimakkaat sateet neljänneksen alkupuolella aiheuttivat hintojen vaihtelua. Sähkön korkea nettovienti jatkui, mutta myös tuonti Venäjältä kasvoi. Keskimääräinen sähkön aluehinta Suomessa oli 36,4 (39,9) euroa/MWh ja Ruotsissa SE3-alueella (Tukholma) 31,3 (37,5) euroa/MWh. Suomessa aluehintojen ero systeemihintoihin nähden johtui lähinnä jatkuneesta energian viennistä Viroon. Ruotsissa tuulivoiman volyymit ja ydinvoiman hyvä saatavuus pitivät aluehinnat lähellä systeemihintoja.\nTammi-joulukuussa 2014 sähkön keskimääräinen systeemihinta Nord Poolissa oli\n29,6 (38,1) euroa megawattitunnilta (MWh). Keskimääräinen aluehinta Suomessa oli 36,0 (41,2) euroa/MWh ja Ruotsissa SE3-alueella (Tukholma) 31,6 (39,4) euroa/MWh.\nSaksassa keskimääräinen spot-hinta vuoden 2014 loka-joulukuussa oli 34,8 (37,5) euroa/MWh ja koko vuonna 32,8 (37,8) euroa/MWh.\nCO2-päästöoikeuksien (EUA = EU Emission Allowance) markkinahinta oli noin 4,8 euroa/tonni vuoden 2014 alussa ja kohosi 7,3 euroon/tonni vuoden loppuun mennessä. Vuoden aikana päästöoikeuksilla käytiin kauppaa hintaan 4,4 - 7,5 euroa/tonni.\nAlustavien tilastotietojen mukaan Venäjällä kulutettiin sähköä vuoden 2014 neljännellä neljänneksellä 282 (274) TWh. Vastaava luku Fortumin toiminta-alueella, hintavyöhykkeellä 1 (Venäjän Euroopan puoleinen alue ja Uralin alue) oli 214 (209) TWh. Tammi-joulukuussa 2014 Venäjällä kulutettiin sähköä 1 021 (1 026) TWh. Vastaava luku Fortumin toiminta-alueella, hintavyöhykkeellä 1 (Venäjän Euroopan puoleinen alue ja Uralin alue) oli 777 (772) TWh.\nKeskimääräinen sähkön spot-hinta, kapasiteettihinta pois lukien, laski noin 1 % vuoden 2014 neljännellä neljänneksellä 1 120 (1 136) ruplaan/MWh ja kasvoi noin 5 % koko vuoden aikana 1 163 (1 104) ruplaan/MWh hintavyöhykkeellä 1.\nTarkemmat markkinatiedot on esitetty taulukoissa katsauksen lopussa (sivu 59).\nEU:n 2030 ilmasto- ja energiapolitiikka\nEurooppa-neuvosto päätti lokakuussa 2014 energia- ja ilmastotavoitteista vuodelle 2030: EU:n omia kasvihuonepäästöjä vähennetään vähintään 40 %, uusiutuvan energian osuutta nostetaan vähintään 27 %:iin (EU-tason sitova tavoite) ja energiatehokkuutta parannetaan vähintään 27 % (EU-tason ohjeellinen tavoite).\nLisäksi päätöksiin sisältyy tavoite sähkönsiirron infrastruktuuri-investoinneista. EU-komissio valmistelee vuosina 2015-2016 lainsäädäntöesityksiä 2030-tavoitteiden toteuttamiseksi.\nFortum pitää politiikkaa hyvänä perustana, ja sen tulisi vahvistaa päästökauppajärjestelmän roolia kasvihuonekaasupäästöjen vähentämisessä.\nEU:n päästökaupan uudistus\nKomissio on käynnistänyt joulukuussa 2014 avoimen konsultaation päästökauppadirektiivin uudistamiseksi. Päätöstä EU:n päästökaupan vakausmekanismista odotetaan vuoden 2015 puoliväliin mennessä.\nKomissio on indikoinut olevansa kehittämässä referenssi tavoitemallia kapasiteettimekanismeille (CRM). Komissiolta odotetaan ensimmäisiä alustavia ehdotuksia vuoden 2015 puoliväliin mennessä. Maiden, jotka päättävät ottaa kapasiteettimekanismit käyttöön, tulisi jatkossa noudattaa näitä periaatteita, mikä on tärkeää sähkömarkkinoiden hajaannuksen estämiseksi.\nYhteiset EU:n laajuiset kilpailukykyiset ja vahvasti verkottuneet Euroopan sisäiset energiamarkkinat, joilla myös uusiutuvaa energiaa kehitetään markkinalähtöisesti eivät ainoastaan paranna kilpailukykyä ja lievennä ilmastovaikutuksia, vaan myös parantavat EU:n sisäistä energian saatavuutta ja toimitusvarmuutta.\nÄskettäin nimitetty EU-komissio julkisti joulukuussa 2014 strategisen työohjelmansa vuodelle 2015. Ensimmäinen merkittävä aloite on helmikuun loppupuolella tuleva energiaunionia koskeva tiedonanto. Siinä on tarkoitus esittää konkreettisemmin, miten komissio tulee vastaamaan muun muassa energian huoltovarmuuteen liittyviin haasteisiin.\nRuotsi: hallituksen ja opposition keskinäinen sopimus\nUusien parlamenttivaalien välttämiseksi uusi hallituskokoonpano sai aikaan sopimuksen aiemman hallituksen muodostaneiden puolueiden kanssa. Niin sanottu ”joulukuun sopimus” on voimassa vuoteen 2022 saakka, ja siinä on määritelty uusi käytäntö, jonka avulla vähemmistöhallitukset saavat valtion meno- ja tuloarvion hyväksytettyä parlamentissa. Sopimuksessa on lisäksi sovittu yhteistyöstä kolmella alueella: energia, eläkkeet ja sotilaspuolustus.\nSyyskuussa 2014 Suomen hallitus teki myönteisen periaatepäätöksen Fennovoiman ydinvoimalaitoshankkeesta. Periaatepäätöksessä laitettiin rakennusluvalle ehto: Fennovoiman kotimainen omistus (eli EU/EEA) tulee olla vähintään 60 % rakennuslupaa haettaessa.\nUkrainan kriisi ja EU-pakotteet\nTäydennetty luettelo EU:n pakotetoimista Venäjää vastaan tuli voimaan syksyllä Ukrainan kriisin seurauksena. Kaasuteollisuus sekä ydinenergia jätettiin pakotteiden ulkopuolelle.\nYhdistyneiden kansakuntien ilmastokokous (COP20) Perun Limassa joulukuussa oli askel eteenpäin kansainvälisissä ilmastoneuvotteluissa. Kokouksessa sovittiin laajuus ja muoto, jossa maat esittävät sitoumuksensa vuoden 2015 ensimmäisen neljänneksen aikana. Lisäksi sovittiin Pariisin sopimuksen sisältörungosta. Kokouksen loppudokumentti ”Lima Call for Climate Action” sisältää viittauksia myös hiilidioksidin hinnoitteluun ja päästömarkkinoihin. Markkinamekanismien ja päästöjen hinnoittelun tulisi olla tulevan ilmastosopimuksen keskeinen osa, jotta vähäpäästöisten ratkaisujen käyttöönottoa voitaisiin nopeuttaa.\n22.1.2015 Fortum ilmoitti että toimitusjohtaja Tapio Kuula jää 1.2.2015 työkyvyttömyyseläkkeelle. Kuula toimi Fortumin toimitusjohtajana vuodesta 2009. Fortumin hallitus on käynnistänyt seuraajan hakuprosessin käsittäen sekä sisäisiä että ulkoisia kandidaatteja. Talousjohtaja Timo Karttinen hoitaa myös väliaikaisesti toimitusjohtajan tehtäviä tänä aikana.\n22.1.2015 Fortumin osakkeenomistajien nimitystoimikunta ehdotti varsinaiselle yhtiökokoukselle 2015, että hallitus koostuu kahdeksasta (8) jäsenestä ja että seuraavat henkilöt valitaan hallituksen jäseniksi tulevaksi toimikaudeksi, joka päättyy vuoden 2016 yhtiökokouksen päättyessä. Uudelleenvalittaviksi ehdotetaan: Sari Baldauf, hallituksen puheenjohtajaksi, Kim Ignatius, varapuheenjohtajaksi ja jäseniksi Minoo Akhtarzand, Heinz-Werner Binzel, Petteri Taalas ja Jyrki Talvitie. Uusiksi jäseniksi ehdotetaan valittavan Eva Hamilton ja Tapio Kuula.\nOsakkeenomistajien nimitystoimikunta tulee ehdottamaan vuoden 2015 varsinaiselle yhtiökokoukselle, että hallituksen jäsenille maksettavat palkkiot ovat tulevana toimikautena seuraavat: puheenjohtaja: 90 000 euroa vuodessa, varapuheenjohtaja: 65 000 euroa vuodessa ja jäsen: 45 000 euroa vuodessa sekä tarkastus- ja riskivaliokunnan puheenjohtaja: 65 000 euroa vuodessa siinä tapauksessa, että hän ei samalla toimi hallituksen puheenjohtajana tai varapuheenjohtajana.\nTammikuun lopussa 2015 hiilen termiinihinta (ICE Rotterdam) loppuvuodelle 2015 oli noin 58 Yhdysvaltain dollaria tonnilta ja hiilidioksidipäästöoikeuksien markkinahinta (EUA) vuodelle 2015 noin 7 euroa hiilidioksiditonnia kohti. Sähkön termiinihinta Nord Poolissa loppuvuodelle 2015 oli noin 28 euroa/MWh ja vuodelle 2016 oli noin 29 euroa/MWh. Saksassa sähkön termiinihinta loppuvuodelle 2015 oli noin 32 euroa/MWh ja vuodelle 2016 noin 32 euroa/MWh. Pohjoismaiden vesivarannot olivat 1 TWh alle pitkänajan keskiarvotason ja 1 TWh alle vuoden 2014 vastaavan ajankohdan tason.\nJoulukuussa 2014 Fortum ja Gazprom Energoholding allekirjoittivat pöytäkirjan aloittaakseen alueellisen energiantuotantoyhtiö TGC-1:n omistustensa uudelleenjärjestelyn Venäjällä. TGC-1 omistaa ja operoi Venäjän luoteisosassa vesi- ja lämpövoimaa sekä Pietarissa lämmönjakeluverkkoa. Gazprom Energoholding omistaa yhtiön osakekannasta 51,8 % ja Fortum 29,5 %.\nFortumin Power and Technology -segmentin sähkönhintaan Pohjoismaissa vaikuttavat tyypillisesti suojausasteet, suojaushinta, spot-hinnat, Fortumin joustavan tuotantorakenteen käytettävyys ja käyttö sekä valuuttakurssivaihtelut. Mikäli sähköntuotantolähteiden suhteellisten osuuksien muutoksista mahdollisesti johtuvia vaikutuksia ei oteta huomioon, 1 euron muutos megawattituntia kohti segmentin saavuttamassa sähkön tukkumyyntihinnassa Pohjoismaissa johtaisi noin 45 miljoonan euron muutokseen Fortumin vuotuisessa vertailukelpoisessa liikevoitossa. Lisäksi segmentin vertailukelpoiseen liikevoittoon vaikuttaa mahdollinen lämpövoimatuotannon määrä ja siitä saatava tuotto.\nFortumin Russia-segmentin uusi kapasiteetti (CSA) on tärkeä tuloskasvuun vaikuttava tekijä Venäjällä. Uusien laitosyksiköiden myötä tuotannon ja myyntitulojen odotetaan kasvavan, ja uudelle tuotantokapasiteetille maksetaan myös huomattavasti korkeampia kapasiteettimaksuja kuin vanhalle kapasiteetille. Kapasiteettimaksut vaihtelevat voimalaitosten iän, sijainnin, tyypin ja koon mukaan. Myös sesonkivaihtelut ja käytettävyys vaikuttavat kapasiteettimaksuihin. Uuden kapasiteetin tuotto on taattu kapasiteettimarkkinoita koskevien sääntöjen mukaisesti. Kapasiteettimaksut voivat vaihdella hieman vuosittain, sillä tuotto on sidottu Venäjän pitkän aikavälin valtionobligaatioihin, joiden maturiteetti on 8–10 vuotta. Lisäksi viranomainen tarkastelee kapasiteettimaksuja kolmen ja kuuden vuoden kuluttua laitoksen käyttöönotosta. Tarkastelussa huomioidaan sähkönmyyntituotot ja on mahdollista, että tämän seurauksena myös uuden kapasiteetin kapasiteettimaksuja muutetaan.\nInvestointiohjelman loppuosan arvo vuoden 2014 lopussa joulukuun 2014 lopun valuuttakursseilla laskettuna noin 0,2 miljardia euroa.\nVenäjän tytäryhtiön OAO Fortumin hankintahetkellä vuonna 2008 asetettu tavoite saavuttaa 500 miljoonan euron liikevoittotaso vuoden 2015 aikana perustui sen hetkiseen Venäjän ruplan kurssitasoon ja vastasi 18,2 miljardin ruplan tulosta kyseisenä ajankohtana. Kuten aiemmin on kerrottu, Russia-segmentin tulokseen vaikuttaa ennen kaikkea valuuttakurssien vaihtelu sekä Venäjän sähkön kysyntä, kaasun hintakehitys ja muun sääntelyn kehittyminen. Fortum pitää ruplamääräisen tavoitteensa muuttumattomana, mutta pääosin valuuttakurssimuutoksista johtuen euromääräinen tulostaso vaihtelee. Ei-euromääräisten tytäryhtiöiden tuloslaskelmat muunnetaan euromääräisiksi käyttämällä keskimääräisiä valuuttakursseja. Tällä hetkellä heikompi rupla tuo pienemmän tuloksen euroissa. Fortum tekee kaikkensa lieventääkseen negatiivisia vaikutuksia.\nFortum arvioi ja valmistelee Ruotsin sähkönsiirtoliiketoiminnan mahdollista myyntiä.\nRuotsissa määritellään sähköverkon tuottoa säätelevää valvontamallia seuraavalle valvontajaksolle, joka kattaa vuodet 2016-2019. Syyskuussa 2014 Ruotsin hallitus teki päätöksen omaisuuden määrittelystä, yksityiskohdat päättää Ruotsin energiamarkkinaviranomainen. Päätöksiä odotetaan kevään 2015 aikana.\nSuomen hallitus päätti kesäkuussa, ettei ennen vuotta 2004 rakennettuun vesi-, ydin- ja tuulivoimaan kohdistuvaa voimalaitosveroa (windfall-veroa) oteta käyttöön. Lopullinen päätös veron kumoamiseksi tehtiin eduskunnassa marraskuussa 2014, ja se astui voimaan tammikuussa 2015.\nElokuussa konserniverokeskuksen oikaisulautakunta hyväksyi yksimielisesti Fortumin oikaisupyynnön, joka koski verottajan joulukuussa 2013 vuodelta 2007 määräämiä jälkiveroja. Veronsaajien oikeudenvalvontayksiköllä on asiassa valitusoikeus (liite 21). Joulukuussa 2014 Fortum sai Suomen veroviranomaisilta rahoitusyhtiöitään koskien verottamatta jättämispäätöksen vuosille 2008-2011 perustuen samaan tarkastukseen. Päätös on linjassa KHO:n ennakkopäätöksen kanssa. Veronsaajien oikeudenvalvonnalla (VOVA) on oikeus valittaa päätöksestä.\nRuotsin uuden hallituksen ehdotus asennetun ydinvoimakapasiteetin verotuksen nostamisesta 17 % vuodesta 2015 lähtien odottaa käsittelyä. Fortumin mielestä tulevan parlamentaarisen energiakomission tulisi tarkastella verotusta kokonaisuudessaan, jotta saadaan laajapohjainen näkemys siitä, kuinka energian- ja tehontarve voidaan ratkaista. Toteutuessaan verotuksen muutoksen vaikutus olisi Fortumille vuositasolla noin 15 miljoonaa euroa, joka on vähennyskelpoinen yhtiöverotuksessa.\nHallitus esittää yhtiökokoukselle, että Fortum Oyj maksaa vuodelta 2014 osinkoa 1,10 euroa osaketta kohti. Lisäksi hallitus esittää myös maksettavaksi lisäosinkoa 0,20 euroa osaketta kohti vuodelta 2014.\n3.2.2015 rekisteriin merkittyjen osakkeiden lukumäärän perusteella kokonaisosinkona ehdotetaan maksettavaksi yhteensä 1 154 877 158,50 euroa. Hallitus esittää, että jäljellä oleva osuus voitosta jätetään vapaaseen omaan pääomaan. Hallitus ehdottaa, että osinko ja lisäosinko maksetaan 14.4.2015.\nFortumin varsinainen yhtiökokous pidetään 31.3.2015 kello 14.00 Finlandia-talossa osoitteessa Mannerheimintie 13, Helsinki.\nFortumin sijoittajasuhteet, Sophie Jolly, puh. +358 10 453 2552 ja Rauno Tiihonen, puh. +358 10 453 6150, investors [ät] fortum [piste] comHallitus\nHallitus on hyväksynyt Fortumin tilinpäätöksen vuodelta 2014 ja tilintarkastajat ovat 3.2.2015 antaneet vakiomuotoisen tilintarkastuskertomuksen tilikaudelta 2014. Tiivistetty osavuosikatsaus on laadittu EU:ssa hyväksytyn IAS 34 Osavuosikatsaukset-standardin mukaisesti.\nFortumin tilinpäätös vuodelta 2014 ja toimintakertomus julkaistaan viimeistään viikolla 10.\n- Osavuosikatsaus tammi–maaliskuulta julkaistaan 29.4.2015 noin klo 9.00\nFortumin varsinainen yhtiökokous pidetään 31.3.2015 ja mahdolliseen osingonjakoon liittyvät päivämäärät ovat:\n- osingon irtoamispäivä 1.4.2015\n- osingon täsmäytyspäivä 2.4.2015\n- osingon maksupäivä 14.4.2015


Salasuhde joka päättyi | Tukinet\nSalasuhde joka päättyi\nKäyttäjä elämäkantaa aloittanut aikaan 25.11.2015 klo 20:39 kohteessa Parisuhde, koti ja perhe\nViimeksi päivitetty 3 vuotta, 3 kuukautta sitten käyttäjän Mirkkulinen toimesta\nKäyttäjä elämäkantaa kirjoittanut 25.11.2015 klo 20:39\nKirjoitan tänne ensimmäistä kertaa. Tätä sivustoa olen lukenut jo kauemmin.\nOlen viittä vaille viisikymppinen nainen. Perheessä on aviomies, teini-ikää lähentelevä poika sekä kehitysvammainen nuori aikuinen tytär.\nKahdeksan ja puolivuotinen salasuhteeni päättyi tänään. Mieskin on varattu.\nTunnekuohu on valtava.\nTiedän, on helkkarin väärin, että olen toiminut näin.\nAvioliittoni on aina ollut enemmän kaveripohjalta ja olisi alussa pitänyt lyödä stoppi. Siinä tilanteessa kaipasin turvallista, luotettavaa suhdetta ja kodin rakennuskin oli toiveissa. Tuli ne lapset myös tehtyä.\nSalakumppani ei koskaan luvannut mitään, enkä minäkään olisi vielä näillä näkymin pystynyt elämääni muuttamaan. Silti tunteet on ollut vahvasti mukana, vaikea niitä on ollut syrjäyttää kun ei mistään kuukauden suhteesta ollut kyse.\nTapaamisia meillä oli säännöllisen epäsäännöllisesti, kuukausittain kumminkin. Puhelimessa puhuttiin klo 8-16 välillä, viikonloppuisin ei ollenkaan. Viimeisen vuoden aikana puhelinyhteys vaikeutui ja tapaamiset myös. Syynä olivat käytännön sanelemat rajoitukset, johtuen miehen työolosuhteiden muutoksista ja kotikontrollin lisääntymisestä. Vaimo piti puheluerittelyä aina verkkopankissa. Jäimme puheluista muutaman kerran kiinni, mutta koko totuus ei koskaan paljastunut.\nTiedän, että tälläinen tarina tuntuu pahalta lukea sen joka on joutunut petetyksi. Miten ihmiset toimii näin. En itsekään olisi uskonut jos minulle olisi sanottu kymmenen vuotta sitten, että tulet vielä olemaan salasuhteessa.\nMinun tapauksessa kämppäkaverit liitto altisti salasuhteeseen. Mutta tänään, tunnen aitoa, suurta surua siitä, että päätimme vihapäissämmekin salasuhteemme. Mies ehdotti päätöstä ja ehkä hänellekin yllätyksenä, olin samaa mieltä. Yksi viikko tässä taannoin oltiin jo hiljaisesti minun aloitteesta. Vaikka tiedän, että olen toiminut vastoin kaikkia moraalisääntöjä, en tunteilleni voinut mitään. Kyyneliä on vuodatettu suhteen aikana, niin ilon ja surun. Nyt ne on kyllä surun. Mitään en kadu, mutta jos joku nyt kysyisi minulta ”neuvoa” alkaako salasuhdetta, sanoisin, älä.\nPelottaa, kuinka kauan vie että ”unohdan” salamiehen. Tykkäsin ja enemmänkin kuin tykkäsin hänestä ja sain salasuhteelta paljon. Uskon, että se oli molemminpuolista, kestihän se yli kahdeksan vuotta. Jos kuuntelisin sydäntäni, olisin ajat sitten tiennyt mitä elämälleni teen. Siihen ei rohkeus riittänyt, tosin ei salamiehelläkään. Ja ilmeisesti heillä ei niin kämppäkaverit liitto ollutkaan kuin meillä. Emme kuitenkaan puhuneet juuri mitään aviosuhteista ja muistakin kotiasioista niukasti.\nTänään mies avautui, kun molemmilla kai veri kohisi, että eihän hän ole antanut ymmärtää että olisi kotoa lähdössä. Kerroin, että et ole. Heillä menee kuulemma paremmin ja huonomminkin voisi mennä. No, en ole ollut kärpäsenä katossa.\nJa väärä ihminen kommentoimaan tuohon yhtään mitään.\nKai tämä tästä, mutta nyt on sydän vereslihalla.\nAika näyttää, miten tässä käy. Romanttisia naisen ja miehen välisiä tunteita en aviokumppania kohtaan löydä, siinä ei auta mikään terapeutti.\nKommentoikaa ja neuvojakin,luen mielelläni.\nViisikymppisenäkin niitä näköjään tarvitsen.\nKäyttäjä joku toinen kirjoittanut 26.11.2015 klo 13:16\nEn tiedä osanko sanoa mitää, mikä helpottaa. Tuomarin rooliin en lähde. Mikä minä olen ketään tuomitsemaan (paitsi itseni ja sen olenkin tehnyt turhankin hyvin, mutta se on toinen tarina) tai asettamaan kenellekään moraalisia standardeja.\nOlet menettänyt elämästäsi ihmisen, joka on ollut pitkään elämässäsi ja läheinen, olisi todella outoa jos et surisi. Voisin ajatella, että tilannetta vaikeutta se, ettet voi surra menetystä avoimesti, joudut peittelemään sitä esim. mieheltäsi. Tietääkö kukaan ystäväsi suhteestasi, olisiko heistä tukea? Toinen asia on se, että joutunet kohtaamaan oman elämäsi ongelmat ihan konkreettisesti, et voi paeta niitä enää ajattelemalla tai olemalla salasuhteesi kanssa. Salasuhde on ehkä antanut lohtua ja iloa omassa arjessa, ehkä se on jopa kannatellut. Voin todella kuvitella surusi ja ehkä jopa pelkosi. Miten tästä eteenpäin?\nAiotko jatkaa avioliittoasi? Pystytkö pitämään asian hautaaan asti omana tietonasi vai nostatko sen päivänvaloon? Mikä teidät pitää yhdessä aviopuolison kanssa? Ovatko syyt riittävät? Onko kumpikaan suhteessa onnellinen vai kelotutteko molemmat hiljalleen pystyyn?\nSitten ilonaiheet. Mikä tuo sinulle iloa? Nyt on salarakas poissa, joka sitä toi ja oma elämä ja oma avioliitto tuntuu siltä, ettei ainakaan suuria ilon ja nautinnon hetkiä tuo, miksi muuten olisit paennut arkea salasuhteeseen. Mistä voisit löytää iloa? Ei sen tarvitse olla mikään suuri asia, ehkä joku harrastus tms. joku joka auttaa sinua tämän raskaan vaiheen yli ja ehkä jatkossakin. Surut on surtava, se on selvä, niitä ei kannata paeta. Surut on surtava ja itkut on itkettävä. Sinulla on lupa surra.\nElämä on tässä ja nyt, menneen päälle et voi rakentaa, etkä tulevaisuutta ennustaa. Koita pysyä tässä hetkessä, elämä on nyt. Kun on vaikeaa, elämää joutuu elämään hetki hetkeltä, sekunti sekunnilta, hengenveto hengenvedolta. Muista, että sinun elämäsi on sinun, sinun ihan ikioma, jokainen on oman onnensa seppä. Sanoit, että terapia ei suhteessani euta, mutta jossain vaiheessa sinun on otettava härkää sarvista ja todella miettiä, mitä aiot tehdä avioliittosi ja elämäsi suhteen.\nOsasinko sanoa mitään oikein?\nKäyttäjä Apolloperhonen kirjoittanut 26.11.2015 klo 14:53\nOlen pahoillani sydänsurujesi vuoksi. Aika varmasti parantaa ne.\nSe mitä haluan sinulta kysyä on: Miksi olet nykyisen miehesi kanssa yhdessä? Miksi et ota eroa? Miksi satutat itseäsi ja miestäsi ja salarakastasi ja hänen vaimoaan ja ties keitä?\nMiksi väkisin roikut suhteessa, jossa et edes halua olla?\nKäyttäjä elämäkantaa kirjoittanut 26.11.2015 klo 18:36\nKiitos hyvistä kommenteistanne.\nNiin, miksi jatkan tätä avioliittoa vaikka olen kaikkea muuta kuin onnellinen. Minulta puuttuu rohkeus muuttaa elämääni. Pelottaa seisoa omilla jaloillaan ja ennen kaikkea en halua sekoittaa lasteni elämää. Peruspiirteeni on kuitenkin olla se kiltti ihminen joka haluaa toimia niin ettei kukaan kärsisi. Niin kornilta kuin se tässä kohtaa voi kuulostaakin.\nItsetunnoltani en ole koskaan ollut kovin vankkaa tekoa. Jos olisin, ehkä olisin saanut jo voimia elämänmuutokseen. Nyt vain kärvistelen.\nMieheni kanssa ei ole riitoja, mutta ei muutakaan. Hän ei ole koskaan ollut mikään tunteiden tulkki ja muutenkin sulkeutunut luonteeltaan. Emme ole nostaneet kissaa pöydällle. Itse ainakin sen vuoksi, että en ole valmis lähtemäänkään ja tunteita en saa taiottua vaikka kuinka puhuttaisiin. Miehen ajatuksista en tiedä. Hän on kyllä ns.vanhan liiton mies, tuskinpa eroaisi ihan helposti. Tosin, jos riideltäisiin paljon, mieli voisi muuttua.\nSanotaan, että kaikella on aikansa. Muuttaako tämä salasuhdesuru siihen suuntaan, että muutos on väistämätön.\nAvoimesti en tosiaan voi surra salamiestä. Ja onhan se pirullista. Televisiota illalla yksin katsoessa kyyneleet virtaa, mutta tyyny on otettava suun eteen että äänet ei kuuluisi. Ystävilleni en voi puhua. Harva ymmärtää tai sellainen ymmärtäisi joka on itse kokenut samanlaista.\nEilen en uskaltanut heittäytyä itkemään niin paljon kuin tunteet olisi ohjannut. Aina tähän "säätelyyn" ei pysty, ja silloin sitten itketään, jopa työpaikalla työhuoneessani on kyyneleitä silmissä ollut.\nViime yön nukuin levottomasti. On jotenkin outo olo. En uskalla ajatella ja muistella salasuhdetta, olen niin herkillä. Mitä ajattelee nyt hän? Puhelin ei soinut, eikä tuttu ääni kuulunut. Ikävöikö hän ja toivottavasti, kun päätöksen jälkeiset ekat päivät on ohitettu.\nMinä ainakin. Yksi hieno biisi Pave Maijaselta Elämännälkä, se lohduttaa, hienot sanat ja sävel.\nKäyttäjä Apolloperhonen kirjoittanut 27.11.2015 klo 06:44\nSinun olisi hyvä päästä puhumaan jollekin tuosta surusta ja ikävästä, jota tunnet.\nMinä kävin yksityisellä terapeutilla ja voin suositella sellaista.\nKirjoitit, että olet kiltti etkä halua sotkea lapsien elämää eroamalla. Mutta tiedätkö, sinulla on velvollisuus huolehtia itsestäsi. Kukaan ei sitä sinun puolestasi tule tekemään.\nAlla on lista asseratiiviisista oikeuksista. Lue niitä ja pohdi. Mieti myös sitä terapiaa. Siellä parhaimmillaan saisit itsetuntoasi kohotettua ja oppisit, että sinä saat puolustaa itseäsi ja pitää itsestäsi huolta.\n-Sinulla itselläsi on oikeus arvioida omaa käyttäytymistäsi, ajatuksiasi ja tunteitasi sekä ottaa vastuu niistä ja niiden seurauksista.\n-Sinun ei tarvitse selittää käyttäytymisesi syitä.\n-Sinulla on oikeus itse päättää, missä määrin sinun on löydettävä ratkaisuja jonkun toisen ihmisen ongelmiin.\n-Sinulla on oikeus muuttaa mielesi.\n-Sinulla on oikeus erehtyä ja vastata erehdyksistäsi.\n-Sinulla on oikeus olla epäjohdonmukainen ratkaisuissasi.\n-Sinulla on oikeus sanoa: en ymmärrä, en välitä.\n-Sinulla on oikeus ja velvollisuus puolustaa itseäsi silloinkin, kun se loukkaa jotakuta toista, sikäli kuin vaikuttimenasi on itsesi puolustus ja suojelu eikä hyökkäys.\n-Sinulla on oikeus ja velvollisuus kertoa jollekulle toiselle omista tarpeistasi (mitä sinä haluat), silloinkin, kun toinen ajattelee, että tarpeesi ovat aiheettomia ja epäjohdonmukaisia, toinen ei halua kuulla tarpeistasi, toinen loukkaantuu ja kiihtyy sinua kuunnellessaan, itse ajattelet, ettei sinulla pitäisi olla tällaisia tarpeita.\n-Sinulla on oikeus ja velvollisuus käyttää omaa arvostelukykyäsi päättääksesi, onko jonkun toisen ihmisen pyyntö kohtuullinen.\n-Sinulla on oikeus ja velvollisuus vastata kieltävästi tuntematta syyllisyyttä silloinkin, kun pyytäjä välttämättä haluaisi sinun suostuvan, on sinuun nähden johtavassa asemassa tai vetoaa tunteisiin.\n-Sinulla on oikeus ja velvollisuus sanoa, miten toisen ihmisen sanat ja teot vaikuttavat sinun tunteisiisi.\nKäyttäjä elämäkantaa kirjoittanut 27.11.2015 klo 16:54\nKiitos hyvästä viestistäsi. Pitää lukea vielä moneen kertaan noita lauseita.\nSe terapeutti voisi olla hyvä. Olen sitä miettinytkin välillä, mutta en ole aikaiseksi saanut vielä, että olisin tilannut ajan.\nNyt sitä on vaan jumittunut tiettyyn ajatusmalliin. Terapeutti osaisi ehkä antaa eväitä muihinkin näkökulmiin.\nVaatimattomuus on hyve, sananlaskun mukaan. Mutta kai sitä itsensä voisi vähän korkeammallekin jalustalle nostaa.\nKäyttäjä lämminverinen+ kirjoittanut 27.11.2015 klo 22:37\nMinä olen se petetty, miehelläni oli toinen nainen 15 v'. Olen todella yrittänyt asennoitua tuon toisen naisen asemaan ja olen todella yrittänyt ymmörtää ja kuunnella miestäni.\nMieheni suhde paljastui joulukuussa 2 vuotta sitten. Mieheni ja tämä toinen olivat tunteneet toisensa noin 20 v ja he olivat olleet työtovereita ja hyviä ystäviä, mutta naisen erottua heille kehittyi seksisuhde.\nPaljastumisesta on nyt kulunut 2 viikkoa vaille 2 vuotta. Meillä oli silloin juuri ollut 43 v hääpäivä.\nElämä oli ollut pielessä minun aistieni mukaan jo 14 vuotta. Olin yrittänyt puhua ja saada vastauksia ja olin jo tosi lähellä eroa, sillä kodissamme asui kaksi ihmistä jotka kohtasivat ehkä 10 x vuodessa.\nMatkustelimme, lapsemme avioituivat ja saivat lapsia, rakensimme taloja (yht. 3 kpl) vuosina 1988-2012.\nOlin koko ajan tiennyt että kaikki ei ole ok, mutta silti kun asia tuli ilmi (tekstiviesti mieheni puhelimeen) romahdin täysin. Minä vahva, energinen, suosittu, menestynyt, lasteni ihana äiti, lastenlapsieni ihana isoäiti . . . . minut oli petetty, täydellisesti muserrettu. Jos jotenkin osaisin kuvailla tuntemuksiani, veri katosi johonkin, en tuntenut enää raajojani, aivoissa kaikki pysähtyi, kurkkua kuristi, en tajunut mitään.\nMieheni ei halunut erota, päätimme jatkaa, olemme edelleen, yhdessä, elämämme on jo nyt jokseenkin tasapainoista, en luota, en ole antanut anteeksi mutta nautin kaikesta siitä huomiosta ja hellyydestä jota häneltä saan.\nSinulle, joka olet ollut salasuhteessa, haluan sanoa, mielestäni olet itsekäs ja olet saanut nauttia ihanista hetkistäsi. Mitenköhän puolisosi on elänyt, onkohan hänelläkin toinen?\nEn minä voi syyttää sinua, mutta jos olisitte jääneet kiinni, sitä tuskaa minkä petetty olisi saanut tuntea, ei voi kuvailla millään tavalla. En ymmärrä teitä pettäjiä, jos elämä ei ole kunnossa, pitää asialle tehdä jotain vaikka se olisikin vaikeaa, on otettava vastuu omasta ja muidenkin läheisten elämästä.\nOlen miettinyt monta kertaa, että jos mieheni olisi pettänyt kerran tai kaksi, tuska olisi ollut ehkä jotenkin käsiteltävissä, mutta kuulemma he tapasivat 5 kertaa vuodessa 15 vuoden ajan, sehän tekee jo 75 kertaa ja tähän vielä päälle ei kerrotut, oliskohan 100 kertaa lähempänä totuutta jos sekään. Tätä on vain niin vaikea käsittää.\nMieheni jötti tämän toisen puhelinsoitolla. Tämä toinen loukkaantui ja itki kovasti mutta oli fiksu ihminen eikä yrittänyt tulla väliimme. En pysty edelleenkään tajuamaan miksi tämä kaikki tapahtui, en ole saanut tyydyttävää vastausta.\nMutta voin sanoa että elämämme on nyt aika mahtavaa, minut huomataan kymmeniä kertoja päivässä, saan suukkoja ja halauksia joita myös itse annan hyvillä mielin. Tämä hurja asia hämärtyy koko ajan, enää en valvo öitä enkä itke kerran tunnissa, mutta ajattelen asiaa vähintään kerran tunnissa, onneksi pystyn työntämään sen johonkin taustalle. Välillä repeän, mutta sitä sattuu enää noin kerran kahdessa viikossa. Onneksi minulla on lupa purkautua ja mieheni; on 90 % tukenani, se 10% hän ei enää oikein jaksa ja silloin on vaikeaa.\nSinulle pettäjä, et todella osaa kuvitellakaan mitä teet ennen kuin tämä tapahtuu sinulle.\nEn valitettavasti osaa olla pahoillani puolestasi, olet kokoajan tiennyt tekeväsi väärin. Toivon vain että sinua ei käytetty hyväksi.\nToivon kaikille petetyille jaksamista!\nKäyttäjä elämäkantaa kirjoittanut 28.11.2015 klo 12:13\nYmmärrän sen enkä muuta voi pyytääkään, että petetyn asemassa ollut ei tunne sympatiaa salasuhteessa olleeseen.\nHienoa, että jotkut saavat avioliittonsa toimimaan noin upeasti kaiken jälkeen. Joillakin se vaikuttaa juuri näin positiivisesti kuin teillä, toisilla liitto päättyy.\nSalasuhteessa olevalla on myös tunteet. Ihan niin kuin sillä jota petetään.\nMutta en ole ollut petetty, en voi asettua täysin siihen asemaan. Kuten ei voi petetty ymmärtää ihmistä joka alkaa salasuhteeseen. Oma kumppani joka on pettänyt on tietysti eri asemassa, koska petetyllä on häntä kohtaan ne suuret tunteet. Ja niinhän pitääkin olla.\nHyväksikäytetyksi en itseäni tunne. Molemminpuolinhan sitä suhdetta jatkettiin, puhelinselkkausten jälkeenkin. Ja kanssakäymisemme oli viitenä päivänä viikossa ns.virka-aikaan, puhelujen merkeissä enimmäkseen. Se ei ollut siis tyyliin, soitetaan kun halutaan yhtä sorttia.\nKunpa ne pettäjämiehetkin joskus avautuisivat näillä palstoilla, miksi he pettävät/pettivät.\nNainen toimii aina enemmän tunteiden mukaan, niinpä salasuhteen naisosapuoli itkee aivan varmasti kun hänelle ilmoitetaan, että salasuhde on loppu. Ja voiko sitä pitää epänormaalina reaktiona. Kuten itkee, raivoaa ja musertuu petetty kun salasuhde paljastuu.\nKaikkea hyvää toivon minäkin petetyille.\nKaikkea hyvää toivon myös heille jotka salasuhteen loppumisen myötä kokevat surua.\nJokainen ihminen on laulun arvoinen..\nKäyttäjä EronnutNainen kirjoittanut 29.11.2015 klo 12:34\nVoi kääntää välillä katseen itsestä ja omista tunteista pois, muihin ihmisiin, mitä he tuntevat. Sanot, että arvostat petettyjä, lähin petetty elää vierelläsi. Miltä hänestä tuntuu katsoa alakuloista, surevaa vaimoa, sinua, joka ei esiintuo mitään todellista siitä, miksi itkee. Valehteletko hänelle jotain, jos hän kysyy? Pakenetko keskustelua, jos hään kysyy? Miehesi voi kuvitella, että hän tai perhe saa aikaan itkusi ja surusi, kun et mitään puhu. Vähin mitä voit tehdä on sanoa miehellesi, että hän tai hänen tekemisensä, tai lapsesi, eivät ole millään lailla syy siihen, että sinä olet allapäin tai menet terapiaan. Jos et sano, miehesi voi kuvitella, että hän olisi syypää.\nKäyttäjä 1Maisa kirjoittanut 29.11.2015 klo 12:46\nLämminveristä komppaan... Sinulla ei taida omassa liitossasi olla palikat ihan paikallaan, kun etsit viihteen ja jännityksen ja huomion tai mitä nyt etsitkin avioliittosi ulkopuolelta?\nTietenkin suhteen päättyminen on surullista, mutta sinullahan on jo suhde? Aviomieheesi? Et kai sinäkään voi saada kaikkea? Olisiko ok, että miehesi olisi pitänyt tällaista peliä tietämättäsi? Tai tämä kaveri, jonka menetystä nyt suret?\nToivonpa vaan, että tutkit oman elämäsi perusteita myöten. Jos et pysty sitoutumaan avioliittoon, miksi elät siinä?\nValitettavasti et taida saada meiltä petetyiltä sympatiaa 😑❓ Meidän liitoissamme on todennäköisesti paljon pielessä, mutta petetyksi tuleminen tekee ihan hirveän kipeää. Toivottavasti et joudu omassa pienessä elämässäsi sitä koskaan kokemaan...\nKäyttäjä lämminverinen+ kirjoittanut 29.11.2015 klo 15:35\nHei Elämäkantaa! Miehelläni oli myös tämän toisen naisen kanssa monta kertaa viikossa puhelinkeskusteluja ja tapaamisia työasioissa. Nämä 5 kertaa vuodessa olleet tapaamiset naisen luona on mieheni antama luku, jonka uskon tai en, nyt jo ihan sama olkoon luku mikä tahansa.\nToivon sinulle kaikesta huolimatta jaksamista, jokainen ihminen on laulun arvoinen!\nKäyttäjä elämäkantaa kirjoittanut 30.11.2015 klo 07:26\nEn hae sympatiaa. Toin vaan oman tarinani esille ja ehkä harvemmin kerrotusta näkökulmasta.\nYli kahdeksan vuotta kestänyt suhde ei ole enää pelkkää jännityksen, viihteen hakua. Olkoonkin, että se on salasuhde, siinä oli myös ystävyyttä, kiintymystä.\nElän kämppäkaverit-liitossa, jossa arki hoidetaan. Mutta tälläisessä liitossa ei ole naisen ja miehen välisiä tunteita, romantiikkaa. Kumpikin elää tavallaan omaa elämäänsä saman katon alla. Meillä ei kumpikaan silti vietä iltaelämää viihteellä vaan kotona ollaan tiiviisti.\nHarmaiden ihmisten harmaa liitto.\nEn tietenkään itke muiden nähden, se on nyt päivänselvää. Pokka täytyy pitää vaikka sydäntä särkee.\nRaskaampaa on, näin ainakin luulisin, että jos liitto on ollut ihan toimiva, romantiikkaakin sisältävä, keskustelevien puolisoiden liitto, kun silloin paljastuu uskottomuus. Lähtökohdat on ollut erilaiset kuin järkiliitossa.\nMikä sitten pitää minua tässä. Miksi en lähde ja muuta elämääni. Rohkeuden puute, pelottaa laittaa kaikkea uusiksi. Ei kämppäkaverit-liittoakaan ole helppo lopettaa, vaikka moni lukija tätäkin varmaan ihmettelee. Uskoisin, että aika montaa ihmistä muutos pelottaa niin petettyä ja pettäjää.\nMuutos on myös mahdollisuus, niin sanotaan.\nEn osaa sanoa, mitä tässä vielä tapahtuu. Kaikella on aikansa.\nKäyttäjä Apolloperhonen kirjoittanut 30.11.2015 klo 14:03\nSuosittelen todella sitä terapiaa. En pari- vaan yksilöterapiaa.\nSitten voisit pohtia, että mitä jos sanoisit miehelle suoraan, että "Hei, minä en ole onnellinen tässä tilanteessa, mielestäni tämä ei ole parisuhde ja jotain on tehtävä, miten sinä näet tilanteemme?"\nNostaisit ns. kissan pöydälle.\nEn minäkään pettämistä hyväksy, mutta en toisaalta ihmettele, että sellaista tapahtuu. Ihminen ei aina ole niin vahva ja viisas kaikessa. Erehtyminen on sallittua. Siitä oppii.\nEroaminen ei todellakaan ole helppoa. Minäkin pitkitin asiaa, vaikka oikeasti voin pahoin liitossa. Mies oli pettänyt ja käytti alkoholia aivan liikaa + oli hyvin ilkeä minua kohtaan juovuksissa. Kun lopulta sain päätöksen tehtyä ja kun asuin omassa kodissani, en olisi voinut paljon onnellisempi ratkaisustani olla.\nIkävä kyllä, luulen että sitä "liekkiä" on vaikea enää saada aikaan, jos tilanne on, että kumppani lähestulkoon ällöttää seksimielessä. Ei tilanne odottamalla parane, vaan jotain täytyy tehdä. Rehellisyydellä ja avoimuudella on hyvä aloittaa. Enkä tarkoita, että pitäisi kertoa pettämisestä, vaan rehellisyydellä omista tunteista.\nKäyttäjä elämäkantaa kirjoittanut 30.11.2015 klo 17:44\nKiitos kommentista Apolloperhonen.\nNäinhän se on, että romanttisia tunteita ei saa istutettua. Jos niitä ei ole, niin mitkään terapiatkaan eivät siihen pysty. Enkä sitä haikailekaan.\nNäin se varmaan monellakin menee, että päätöksen tekemiseen menee aikaa, vuosiakin. Jotkut rämäpäät voivat tehdä äkkinäisiäkin liikkeitä, mutta ei sovi minulle. Ja onhan ne lapset siinä myös otettava huomioon vaikka lasten takia pysytään yhdessä- kuulostaakin tekosyyltä. Kyllä se vaikuttaa kun meilläkään ei riidellä mutta ei rakastetakaan.\nTappelun keskellä muksut eivät ole joutuneet elämään.\nItse olen avioerolapsi, meillä vanhemmat tappeli ja edesmennyt isäni oli erikoinen persoona muutenkin. Kyllä se 10-vuotiaana vähän kirpaisi kun ero tuli, toisaalta helpottui tosi paljon kun se tappelu jäi pois. Isä tosin kosti niin, että ei halunnut yhteyttä lapsiinsa pitää. Joten voin sanoa, että isää ei ole ollut.\nLasteni isästä olisi vaikea uskoa, että hän eron tullessa toimisi näin. Että hylkäisi lapsensa.Voiko siitäkään silti olla varma.\nEn tiedä, pohjustaako tämä äitini ja isäni ero ja miten kävi isäsuhteeni, sitä että haluaisin pitää perheen kasassa, kuitenkin. Olisiko se yksi syy. En ikävöinyt isääni, mutta vanhemmalla iällä ajattelin, että olisihan se ollut hienoa jos isä olisi elämässäni ollut. Äitisuhteeni on ollut hyvä. Hän sairastui jo 35 vuotiaana ärhäkkään nivelreumaan, joten me lapset otettiin vastuuta enemmän, mitä 10-vuotias yleensä. Äidin sairaalajaksojen aikana piti selviytyä, ei 70-luvulla ollut sosiaalipuoli sitä kuin se tänä päivänä on. Äitiäni ihailen, hän yksinhuoltajana luotsasi meidät aikuisiksi. Köyhää oli, mutta ruokaa oli ja ehjät vaatteet.\nNo, meni lapsuuden muisteloihinkin. Kaikki vaikuttaa kaikkeen.\nMiten minusta tuli minä vai miten se menikään.\nKäyttäjä joku toinen kirjoittanut 01.12.2015 klo 15:03\nElämänkanta, vieläkö ero on "pitänyt"? Minkälainen olo sinulla on nyt?\nKäyttäjä elämäkantaa kirjoittanut 01.12.2015 klo 20:38\nHiljaista on ollut,kumpikaan ei ole ottanut yhteyksiä.\nVuosi, ehkä puolikin vuotta sitten, olisin minä luultavasti soittanut ja hieronut rauhaa.\nNyt en koe niin, että minun se aloite pitäisi tehdä.\nOuto olo on. Kovin syvälle muistoihin ei voi mennä. Sattuisi liikaa. Kyyneleitä en siksi ole juurikaan vuodattanut, mutta on sellainen haavoitettu olo. Levoton, hämmentynyt ja toisaalta hermolepoakin, niin ristiriitaiselta kuin se kuulostaakin. Olihan tilanteemme ollut melkoisen hankala koko syksyn ajan.\nAns kattoo nyt. Toivottavasti se fiilis minulla säilyy, että itse en ota yhteyttä.\nMietitään ja katotaan nyt kummatkin, mitä se on kun toisesta ei kuulu mitään. Löytyykö se mielenrauha ja onni sitten elämään kun keskitytään vain kodin lämpöön.\nNo, lämmöstä en tiedä, omalta osaltani sen tiedän, että kotona parisuhteeni ei tästä kasva uuteen, ennennäkemättömään roihuun.\nKyllä ne roihut syttyisi jonkun muun kanssa, ei liene vaikea arvata kenen.\nKun on ne tunteet..